கனிமொழி எங்கே , தளபதி எங்கேனு தேடவில்லை . துரை இல்லையா ? ’ என்றுதான் கேட்டார் தலைவர் என கருணாநிதிக்கும் , தலைமைக் கழக முதன்மை செயலாளரான துரைமுருகனுக்கும் இடையே இருக்கும் பாச உறவைப் பற்றி கனிமொழி எம் . பி . மேடையில் பேச துரைமுருகன் உள்ளிட்டவர்கள் கண் கலங்கிவிட்டார்கள் . வேலூர் மாவட்டத்தில் மகளிரணி ஆய்வுக் கூட்டம் மற்றும் கருணாநிதியின் 95ஆவது பிறந்தநாள் விழா பொதுக்கூட்டத்துக்காக கனிமொழி நேற்று வேலூரில் பயணம் மேற்கொண்டார் . நேற்று இரவு நடந்த பொதுக்கூட்டத்தில் துரைமுருகன் முன்னிலையில் பேசிய கனிமொழி , “கலைஞரின் பிள்ளைகளான நாங்கள் அவரோடு பழகிய காலத்தை விட அதிக காலம் நண்பராக கலைஞரோடு பழகிய நமது கழக முதன்மைச் செயலாளர் அமர்ந்திருக்கிறார் . அவருக்கும் தலைவர் கலைஞருக்குமான பாசம் சொல்லில் அடங்காதது . ‘துரை . . . வாய்யா . . . ’ என்று தலைவர் சொல்லும்போதே அதில் அவ்வளவு பாசம் இருக்கும் . ஒரு நாள் இரவு தலைவர் உடல் நிலை சரியில்லாமல் மருத்துவமனையில் தூங்கிக் கொண்டிருந்தார் . திடீரென இரவு 1 மணிக்கு எழுந்துகொண்டார் . நான் தான் பக்கத்தில் இருந்தேன் . வேற யார் இருக்கா என்று கேட்டார் . அருகே இருந்தவர்கள் பேரை எல்லாம் சொன்னேன் . ‘துரை இல்லையா ? ’ என்று கேட்டார் . நான் , ‘எங்கே இருக்காங்கனு பார்க்குறேன்’ என சொல்லிவிட்டு , உடனே முதன்மைச் செயலாளருக்கு போன் போட்டேன் . எங்க இருக்கீங்க என்று கேட்டேன் . இப்பதான் காட்பாடி போயிட்டிருக்கேன் என்றார் . தலைவர் உங்களைத் தேடினாரு , சரி நான் அவர்கிட்ட சொல்லிடறேன் என்றேன் . உடனே அவர் வேண்டாம் , அதெல்லாம் சொல்லாதே . . . தலைவர் என்னைத் தேடுறாருன்னா நான் பாதி வழியிலயே வந்துடறேன்’ என்று சொல்லிவிட்டு அதிகாலையிலேயே சென்னை திரும்பினார் . அதுதான் பாசம் . அதுதான் அன்பு . கட்சிக்காரர்களிடம் அவ்வளவு பாசம் காட்டக் கூடியவர் . கனிமொழி எங்கே , தளபதி எங்கேனு தேடவில்லை . துரை இல்லையா ? ’ என்றுதான் கேட்டார் தலைவர் . கட்சிக்கார்களை அந்த அளவுக்கு அரவணைத்தவர் அன்பு செலுத்தியவர் தலைவர் கலைஞர்’’ என்று குறிப்பிட்டார் . கனிமொழி இப்படி பேசப் பேச துரைமுருகனுக்கு கண்கள் கலங்கிவிட அவரது பக்கத்தில் இருந்த நிர்வாகிகளும் கலங்கிவிட்டனர் .


பிக் பாஸ் நிகழ்ச்சியில் இந்த வாரம் ஒவ்வொரு போட்டியாளரின் உறவினர்களும் பிக் பாஸ் வீட்டிற்கு வருகை தந்து போட்டியாளர்களுக்கு இன்ப அதிர்ச்சி அளித்து வருகின்றனர் . ஒவ்வொரு போட்டியாளரும் தங்கள் குடும்பத்தினருடன் காட்டும் பாசப்பிணைப்பினை பார்த்து உருகி போயிருக்கின்றனர் பிக் பாஸ் ரசிகர்கள் . இந்த ஃப்ரீஸ் டாஸ்க் பிக் பாஸ் நிகழ்ச்சியின் முதல் சீசனிலும் நல்ல பெயரை எடுத்திருந்தது . பிக் பாஸ் நிகழ்ச்சியில் மக்கள் பாராட்டும் படியான ஒரு டாஸ்க் என்றால் அது இந்த ஃப்ரீஸ் டாஸ்க் தான் . இன்றைய பிக் பாஸ் நிகழ்ச்சியின் முதல் பிரமோவின் போது ஐஸ்வர்யாவின் அம்மா பிக் பாஸ் வீட்டினுள் வந்து பாலாஜியிடம் கண்கலங்கி மன்னிப்பு கேட்ட தருணங்கள் இடம்பெற்றிருந்தன . தற்போது வந்திருக்கும் இரண்டாவது பிரமோவின் போது டேனியின் குடும்பத்தினர் அவரை காண வந்திருக்கும் காட்சிகள் இடம் பெற்றிருக்கின்றன . இதனிடையே பாலாஜி ஜனனியை பற்றி மும்தாஜிடம் குறை கூறும் கட்சிகளும் இடம் பெற்றிருக்கின்றன . பாசப்போராட்டத்தால் நெகிழ்ச்சியான தருணங்களால் இது பிக் பாஸ் வீடு என்பதை யாரும் மறந்துவிட கூடாது என நிரூபிக்கும்படி இடம்பெற்றிருக்கிறது பாலாஜி மும்தாஜிடம் பேசும் காட்சிகள் . ஜனனி குறித்து பேசிய பாலாஜி ஜனனி தன்னுடைய குடும்பத்தினரை கண்டபோது மகிழ்ச்சி அடைந்தது போல மற்றவர்களை கண்டபோது நடந்து கொள்ளவில்லை . அவருக்கு மற்றவர்களின் குடும்பத்துடன் ஒட்டுதல் இல்லாதது போல தான் இருக்கிறது . நீலிக்கண்ணீருக்கும் , போலிக்கண்ணீருக்கும் வித்தியாசம் இருக்கிறது என கூறி இருக்கிறார் . ஏற்கனவே முதலைகண்ணீர் விடுகிறார் ஜனனி என யாஷிகா அவார்ட் கொடுத்ததையே சகித்து கொள்ள முடியாத ஜனனிக்கு , பாலாஜி இப்படி பேசியது தெரிந்தால் அவ்வளவு தான் . . அது சரி அந்த வேலையை எல்லாம் தான் இந்த வாரம் குறும்படத்தில் நம்ம பிக் பாஸ் பார்த்து கொள்வாரே .


பிரபல மாடலும் நடிகையுமான சோனிகா சவுஹன் கார் விபத்தில் மரணமடைந்தார் . கொல்கத்தாவை சேர்ந்தவர் பிரபல மாடலான சோனிகா சவுஹன் . இவர் கடந்த 2013ஆம் ஆண்டு மும்பையில் நடைபெற்ற “Miss Diva” போட்டியிலும் பங்கேற்றவர் . மேலும் அதே ஆண்டுக்கான “Miss Popular” விருது வென்றவர் . கொல்கத்தாவின் மிக பிரபலமான மாடலான இவர் “ப்ரோ கபடி லீக்” போட்டியின் தொகுப்பாளினி ஆவார் . இந்நிலையில் இன்று காலை சோனிகா தன் சக நடிகரான விக்ரம் சாட்டர்ஜியுடன் காரில் சென்று கொண்டிருந்தார் . கார் கொல்கத்தாவின் ராஷ்பெஹாரி லேக் மால் அருகே சென்று கொண்டிருந்த போது கட்டுப்பாட்டை இழந்து நடைமேடையில் புகுந்தது . அதிகமான வேகத்தில் சென்றதால் கட்டுப்பாட்டை இழந்த கார் தலைகீழாக கவிழ்ந்தது . இந்த விபத்தில் சோனிகா சவுஹன் சம்பவ இடத்திலேயே உயிரிழந்தார் . அவருடன் காரில் இருந்த விக்ரம் சாட்டர்ஜி பலத்த காயங்களுடன் அருகிலிருந்த மருத்துவமனையில் அனுமதிக்கபட்டார் . அங்கு அவருக்கு தீவிர சிகிச்சை அளிக்கப்பட்டு வருகிறது . சோனிகாவின் மறைவுக்கு நடிகர்கள் , மாடல்கள் பலரும் சமூக வலைதளங்களில் இரங்கல் தெரிவித்து வருகின்றனர் .


சென்னை , ஆர் . கே . நகர் தொகுதியில் வரும் 21 ஆம் தேதி இடைத்தேர்தல் நடைபெற உள்ளது . இதையடுத்து , அதிமுக , திமுக , டிடிவி தினகரன் , நாம் தமிழர் கட்சி வேட்பாளர் கலைக்கோட்டுதயம் உள்ளிட்டோர் தீவிர தேர்தல் பிரச்சாரத்தில் ஈடுபட்டு வருகின்றனர் . கடந்த முறை , ஆர் . கே . நகரில் பணப்பட்டுவாடா காரணமாக தேர்தல் நிறுத்தப்பட்டது . இந்த நிலையில் தற்போது தேர்தல் தேதி அறிவிக்கப்பட்டு வேட்பாளர்கள் பிரச்சாரமும் நடைபெற்று வருகிறது . தேர்தல் ஆணையத்தின் பலத்த கண்காணிப்பையும் மீறி , தொகுதியில் வாக்காளர்களுக்கு பணப்பட்டுவாடா நடப்பதாக தொடர்ந்து புகார் எழுந்து வருகிறது . 100 கோடிக்கு மேலாக பணப்பட்டுவாடா நடத்தப்பட்டுள்ளதாக எதிர்கட்சி தலைவர் மு . க . ஸ்டாலின் குற்றம் சாட்டியிருந்தார் . இதுவரை பல இடங்களில் பணப்பட்டுவாடா நடந்து உள்ளதாகவும் , இதற்கு போலீசார் உடந்தையாக இருந்துள்ளதாகவும் தேர்தல் அலுவலரிடம் திமுக சார்பில் புகார் கொடுக்கப்பட்டுள்ளது . இதையடுத்து , அதிமுக மற்றும் டிடிவி தினகரன் ஆதரவாளர்கள் , வாக்காளர்களுக்கு பணம் கொடுத்ததாக கைது செய்யப்பட்டுள்ளனர் . அவர்களிடம் இருந்து லட்சக்கணக்கில் பணம் பறிமுதல் செய்யப்பட்டுள்ளது . ஆர் . கே . நகர் தொகுதி இடைத்தேர்தலில் யார் வெற்றி பெறுவார் , இரண்டாவது இடத்தைப் பிடிப்பது யார் என்ற ரிப்போர்ட்டை , மத்திய - மாநில உளவுத் துறையினர் கொடுத்துள்ளதாக தெரிகிறது . இதுவரை கொடுக்கப்பட்ட ரிப்போர்ட்டுகளில் திமுக முதலிடத்திலும் , தினகரன் இரண்டாமிடத்திலும் , ஆளுங்கட்சியினர் மூன்றாம் இடத்திலும் இருப்பதாக கொடுக்கப்பட்டு வந்தது . இந்த நிலையில் கடந்த 16 ஆம் தேதி இரவு மத்திய உளவு பிரிவும் , 17 ஆம் தேதி காலையில் மாநில உளவு பிரிவும் அறிக்கைகளை சமர்ப்பித்துள்ளன . அந்த அறிக்கையின்படி , அதிமுக வேட்பாளர் மதுசூதனன் முதலிடத்திலும் , தினகரன் இரண்டாவது இடத்திலும் உள்ளதாகவு கூறப்பட்டுள்ளது . திமுக வேட்பாளர் மருது கணேஷ் மூன்றாவது இடத்தில் பின் தங்கியுள்ளார் என்றும் அதில் தெரிவிக்கப்பட்டிருந்தது . ஆர் . கே . நகரில் , ஆளுங்கட்சியினர் ஒரே நாளில் அதாவது 6 மணி நேரத்தில் சுமார் ஒரு லட்சத்து 30 ஆயிரம் வாக்காளர்களுக்கு பணப்பட்டுவாடா செய்ததாக எதிர்கட்சியினர் குற்றம் சாட்டியுள்ளனர் . அரசு மருத்துவமனைகளிலும் , எம்ஜிஆர் சமாதியிலும் ஹோட்டல்களிலும் பணப்பட்டுவாடா செய்ததாக சொல்லப்படுகிறது . ஆளுங்கட்சியினர் மீது தேர்தல் விதிமுறைகளை மீறியதாக மூன்று வழக்குகளும் , தினகரன் ஆதரவாளர்கள் மீது ஒரு வழக்கும் பதிவு செய்யப்பட்டுள்ளது . பணப்பட்டுவாடா காரணம் காட்டி கடந்த மார்ச் மாதம் நிறுத்தப்பட்ட ஆர் . கே . நகர் தேர்தல் , இடைத்தேர்தல் 21 ஆம் தேதி நடைபெற உள்ள நிலையில் , தற்போது பணப்பட்டுவாடா ஜரூராக நடந்து வருவதாக பொதுமக்கள் குற்றம் கூறி வருகின்றனர் .


அஜித்தின் விவேகம் டீஸராவது ரிலீஸ் பண்ணுங்கப்பா ! என்று ரசிகர்கள் கெஞ்சுற நிலைக்கு போயிட்டங்க . ஆனால் , அதுவும் இன்னும் சஸ்பன்ஸாகவே இருக்கு . ஆனால் , படத்தின் ஒவ்வொரு ஃபஸ்ட் லுக்கையும் படக்குழு வெளியிடும் பொது கிடைக்குற ரெஸ்பான்ஸ் இருக்கே அப்பப்பா ! டீஸரின் எடிட்டிங் வேலை எல்லாம் முடியும் தருவாயில் இருப்பதால் மே 18 - ஆம் தேதி ரிலீஸ் ஆகலாம் என்று சினிமா வட்டாரங்கள் நம்பிக்கையுடன் தெரிவிக்கின்றன . அப்போ அஜித் ரசிகர்கள் நல்ல வேட்டை தான் . இப்போவே பட்டாசு வாங்கி வெச்சி தெறிக்க விடப் போறாங்க . இந்த நிலையில் படத்தின் இந்தி சினிமா சாட்டிலைட் உரிமையை கோல்டு மைன் என்ற நிறுவனம் சார்பில் மனேஷ் என்பவர் பெரிய தொகையைக் கொடுத்து வாங்கி இருக்கிறார் . அஜித்தின் படம் இவ்வளவு தொகைக்கு விலைபோனதா ? என்று அனைவரும் ஆச்சரியத்தில் வாயைப் பிளந்துள்ளனர் . அப்போ அது பொறாமை தானே ? என்று நினைக்கக் கூடாது . ஓகே வா .


ஜெயலலிதா மறைவுக்கு பின்னர் கட்சியையும் , ஆட்சியையும் தமது கட்டுப்பாட்டின் கீழ் கொண்டுவர திட்டமிட்ட சசிகலா , முதல் கட்டமாக பொது செயலாளராக ஆனார் . அடுத்து முதல்வர் பதவியை நெருங்கும்போது , அவருக்கு எதிராக போர்க்கொடி பிடித்தார் பன்னீர் . அதன் பின்னர் சொத்து குவிப்பு வழக்கில் சிறை சென்றார் சசிகலா . அதனால் , தமது விசுவாசியான எடப்பாடியை முதல்வர் ஆக்கிவிட்டு , தமது அக்காள் மகன் தினகரனை கட்சியின் துணை பொது செயலாளராக நியமித்து விட்டு சென்றார் சசிகலா . அதன் பின்னர் , கட்சியை தமது முழு கட்டுப்பாட்டுக்குள் கொண்டு வந்த தினகரன் , ஆர் . கே . நகரில் வேட்பாளராக களமிறங்கியதில் சிக்கல் ஏற்பட்டது . அதை தொடர்ந்து , இரட்டை இலை சின்னம் பெறுவதற்காக லஞ்சம் கொடுக்க முயன்ற வழக்கில் , டெல்லி போலீசாரால் கைது செய்யப்பட்டு , தற்போது விசாரணை நடை பெற்று வருகிறது . அத்துடன் , சசிகலா , தினகரன் உள்ளிட்ட அவரது குடும்ப உறவுகள் அனைவரையும் அரசியலை விட்டு ஒதுக்கி வைப்பதாக எடப்பாடி அணியினர் அறிவித்துள்ளனர் . எனினும் , கட்சி மற்றும் ஆட்சியில் சசிகலா குடும்பத்தின் ஆதிக்கம் தவிர்க்கப்பட்டுள்ளது . ஆனாலும் , உள்ளூர அவரது ஆதரவாளர்களின் ஆதிக்கம் இன்னும் இருப்பதாகவே சொல்லப்படுகிறது . அதனால் , சசிகலா குடும்ப உறவுகள் நீக்கம் என்பது தினகரன் நடத்தும் நாடகம் என்று பன்னீர்செல்வம் கூறி வருகிறார் . அதை மெய்ப்பிக்கும் வகையில் , சசிகலாவின் அண்ணன் சுந்தரவதனத்தின் மகனும் , தினகரனின் மைத்துனருமான டாக்டர் வெங்கடேஷை அரசியலுக்கு வந்து தலைமை ஏற்குமாறு , சென்னையின் பல இடங்களில் போஸ்டர்கள் ஒட்டப்பட்டுள்ளன . தற்போதுள்ள நிலையில் , டாக்டர் அரசியலுக்கு வந்தால் , மாமா தினகரன் வழியில் அவரும் உள்ளே போவதற்கான வாய்ப்புகள் அதிகம் . எனவே , தயவு செய்து கொஞ்சம் அமைதியாக இருங்கள் என்று தினகரன் ஆதரவாளர்களிடம் தினகரன் குடும்பத்தினர் வேண்டுகோள் விடுத்து வருகின்றனர் . தினகரனை சென்னைக்கு அழைத்து வந்து விசாரணை செய்த டெல்லி போலீசார் , அவரது மனைவி அனுராதாவிடம் தனியாக விசாரணை நடத்தியதில் , அவர் மிகவும் அதிர்ச்சி அடைந்துள்ளார் . அந்த அதிர்ச்சியில் இருந்து அவர் மீள்வதற்குள் , டாக்டர் வெங்கடேஷையும் சிக்கலில் இழுத்துவிட முயற்சி நடக்கிறது என்றும் , அதன் விளைவாகவே , அவரை அரசியலுக்கு வருமாறு அழைப்பு விடுத்து போஸ்டர்கள் ஒட்டப்படுகின்றன என்றும் சிலர் கூறுகின்றனர் .


மத்திய அரசு என்ன ஆணையிட்டாலும் அதை கேட்டு அதன்படி நடக்க முதல்வர் பழனிசாமி தயாராக இருக்கிறார் என தினகரன் விமர்சித்துள்ளார் . ஜெயலலிதாவின் மறைவிற்குப் பிறகு கடந்த ஓராண்டாக காலியாக இருந்த ஆர் . கே . நகர் தொகுதிக்கு வரும் 21 - ம் தேதி இடைத்தேர்தல் நடைபெற உள்ளது . திமுக சார்பில் மருது கணேஷ் , அதிமுக சார்பில் மதுசூதனன் மற்றும் சுயேட்சையாக தினகரனும் களமிறங்கியுள்ளனர் . மொத்தம் 59 வேட்பாளர்கள் ஆர் . கே . நகரில் போட்டியிடுகின்றனர் . திமுக , அதிமுக , தினகரன் ஆகிய மூன்று தரப்பும் ஒவ்வொரு வகையில் , தங்களது வலிமையை நிரூபித்துக்காட்ட வேண்டிய கட்டாயத்தில் இந்த தேர்தலை எதிர்கொள்கின்றன . எனவே இதுவரை இல்லாத அளவிற்கு ஆர் . கே . நகர் இடைத்தேர்தல் முக்கியத்துவம் பெற்றுள்ளது . ஆர் . கே . நகரில் வெற்றி பெற வேண்டும் என்ற முனைப்பில் திமுக , அதிமுக மற்றும் தினகரன் ஆகிய மூன்று தரப்பும் படு தீவிரமாக பணியாற்றி வருகின்றன . ஆர் . கே . நகர் தொகுதி முழுதும் தீவிர பிரசாரத்தில் ஈடுபட்டு வருகின்றனர் . அதுவும் நேற்று ஞாயிற்றுக்கிழமை விடுமுறை நாள் என்பதால் பிரசாரம் படு பயங்கரமாக மேற்கொள்ளப்பட்டது . ஆர் . கே . நகரின் ஐஓசி பகுதியில் தினகரன் பிரசாரம் மேற்கொண்டார் . அப்போது பேசிய அவர் , முதல்வர் பழனிசாமியை கடுமையாக விமர்சித்து பிரசாரம் மேற்கொண்டார் . ஓகி புயலால் பாதிக்கப்பட்ட குமரி மாவட்ட மக்களை சந்திக்க முதல்வர் பழனிசாமி பயப்படுகிறார் . தனது உறவினர்கள் கைது செய்யப்பட்டுள்ளதால் , தனக்கும் ஆபத்து வந்துவிடுமோ என பழனிசாமி பயப்படுகிறார் . அதனால் தான் டைரி என்று சொன்னாலே பதறுகிறார் . தனக்கு எந்த ஆபத்தும் வந்துவிடக்கூடாது என்பதற்காக மத்திய அரசு என்ன சொன்னாலும் அதனை நிறைவேற்ற பழனிசாமி தயாராக இருக்கிறார் . வடக்கு நோக்கி கைகூப்பி கும்பிட்டபடி இருக்கும் பழனிசாமி , டெல்லியில் இருப்பவர்கள் கடலில் குதிக்க சொன்னால் ஏன் என்று கூட கேட்காமல் உடனே குதித்துவிடுவார் என முதல்வர் பழனிசாமியை கடுமையாக விமர்சித்து பிரசாரம் மேற்கொண்டார் .


இளையதளபதி விஜய் , நடிகை பிரியா பவானி சங்கருக்கு அதிகாலை நேரத்தில் இன்ப அதிர்ச்சி கொடுத்து அசத்தியுள்ளார் . விஜய் அண்மையில் மேயாத மான் படத்தின் சில காட்சிகளை பார்த்துள்ளார் . அதில் பிரியா பவானி சங்கரின் நடிப்பை பார்த்து விஜய் பாராட்டியுள்ளார் . அதுமட்டும் இல்லாமல் தனது நண்பர்கள் மற்றும் சர்கார் படக்குழுவினரிடமும் பிரியா பவானி சங்கர் பற்றி பேசியுள்ளார் . மேயாத மான் படத்தில் பிரியா பவானி சங்கர் நன்றாக நடித்துள்ளார் என்றும் விஜய் தனது நண்பர்களிடம் கூறியுள்ளார் . மேலும் பிரியா பவானி சங்கர் தற்போது நடித்து வரும் படங்கள் குறித்தும் விஜய் விசாரித்துள்ளார் . பிரியா பவானி சங்கரை நடிகர் விஜய் பாராட்டியது மற்றும் அவர் குறித்து விசாரித்த செய்தி சன் நியூஸ் தொலைக்காட்சியில் ஒளிபரப்பானது . இதனை நேற்று ( 04 - 07 - 2018 ) அதிகாலை பிரியா பவானி சங்கர் பார்த்துள்ளார் . ஆனால் முதலில் இது ஏதேனும் வதந்தியாக இருக்கும் என்று பிரியா பவானி சங்கர் நினைத்துள்ளார் . இருந்தாலும் தொலைக்காட்சி செய்தியில் விஜய் தன்னை பாராட்டியதாக செய்தி வந்ததாகவும் மிகவும் உற்சாகம் அடைந்துள்ளார் . எனினும் விஜய் தன்னை உண்மையிலேயே பாராட்டினாரா ? என்று தெரிந்து கொள்ள தனது பி . ஆர் . ஓ மூலமாக விசாரித்துள்ளார் . அப்போது விஜய் உண்மையில் தன்னை பாராட்டிய விஷயம் பிரியா பவானி சங்கருக்கு தெரியவந்துள்ளது . உடனடியாக விஜய் தன்னை பாராட்டியது மிகுந்த மகிழ்ச்சி அளிப்பதாகவும் , நம்ப முடியவில்லை என்றும் கூறி ட்விட்டர் பக்கத்தில் பதிவிட்டுள்ளார் . இதனிடையே நடிகர் விஜய் யாரையும் அவ்வளவு சீக்கிரத்தில் பாராட்ட மாட்டார் என்றும் , அப்படியே அவர் பாராட்டினால் நிச்சயம் தனது படத்தில் அவர்களுக்கு வாய்ப்பு கொடுப்பார் என்றும் சொல்லப்படுகிறது . அந்த வகையில் தனது அடுத்த படத்தில் பிரியா பவானி சங்கருக்கு விஜய் வாய்ப்பு கொடுக்க பிரகாஷமான வாய்ப்பு உள்ளதாக சொல்லப்படுகிறது ஏனென்றால் விஜய் தற்போது சர்கார் படத்தில் நடித்து வருகிறார் . இந்த படத்தில் அவருக்கு ஜோடியாக கீர்த்தி சுரேஷ் நடித்து வருகிறார் . ஏற்கனவே பைரவா படத்தில் கீர்த்தி சுரேஷ் விஜயுடன் நடித்துவிட்டார் . மேலும் தற்போது முன்னணியில் உள்ள காஜல் அகர்வால் , சமந்தா , நயன்தாரா உள்ளிட்ட அனைத்து நடிகைகளுடனும் விஜய் ஜோடியாக நடித்துவிட்டார் . எனவே தனது அடுத்த படத்திற்கு புதிய ஜோடியை விஜய் தேடிக் கொண்டிருக்கிறார் . இந்த நிலையில் பிரியா பவானி சங்கரை பாராட்டியுள்ளதால் தனது அடுத்த படத்தில் விஜய் அவருக்கு வாய்ப்பு கொடுக்க வாய்ப்பு உள்ளது .


இனி ‘சர்கார்’ பட செய்திகளுக்கு ஆல் லாங்குவேஜ் அதாரிட்டி இயக்குநர் பாக்கியராஜ்தான் என்பது போல கடந்த ஒரு வாரமாக மீடியா விடாமல் அவரை தொடர்ந்து வருகிறது . தன்னைப்பற்றி ஆடியோ விழா செய்திகள் தவிர வேறு எதுவும் வருவதில்லை என்று நீண்டநாள் ஆதங்கத்தில் இருந்த பாக்கியராஜும் ‘சர்கார்’ குறித்த சர்ச்சைகளை , படக்கதையை , திரைமறைவு திருவிளையாடல்களை சற்றும் சளைக்காமல் அம்பலப்படுத்தி வருகிறார் . இதன் லேட்டஸ்ட் மற்றும் ஹாட்டஸ்ட் செய்தி இந்த கதைத் திருட்டு விவகாரம் குறித்து நடிகர் விஜய் என்ன சொன்னார் என்பதுதான் . ஏனென்றால் ஏதோ ஒரு உகாண்டா நாட்டுப்படத்துக்கு நடக்கும் சர்ச்சை போல ‘சர்கார்’ சர்ச்சை குறித்து அவர் இதுவரை வாயே திறக்கவில்லை . இந்நிலையில் , இப்பிரச்சினை குறித்து தான் விஜய்க்கு போன் செய்து பேசியதாக பாக்கியராஜ் வெளிப்படையாக அறிவித்துள்ளார் . அதில் , ‘’ சர்கார் கதை திருட்டு விவகாரம் தொடர்பாக நான் விஜய்க்கு போன் செய்து பேசினேன் . செய்திகளில் பார்த்து தான் இது குறித்து தனக்கு தெரிய வந்ததாக அவர் என்னிடம் கூறினார் . பரவாயில்லை . கதைக்கு நீங்க எப்பிடி பொறுப்பாக முடியும் ? தர்மசங்கடமான ஃபீலிங்ஸ் எதுவும் இல்லாமல் உங்கள் வேலையை நீங்கள் செய்ங்க சார் , முருகதாஸ் இதை நீதிமன்றத்தில் பார்த்துக் கொள்வார் என்று தான் விஜயை ஆசுவாசப்படுத்தியதாக பாக்யராஜ் கூறியுள்ளார் .


தமிழகம் மற்றும் புதுச்சேரி மீனவர்கள் இன்று முதல் டிசம்பர் 8 வரையிலான 4 நாட்களுக்கு மீன்பிடிக்க கடலுக்கு செல்ல வேண்டாம் என வானிலை ஆய்வு மையம் அறிவுறுத்தியுள்ளது . வானிலை ஆய்வு மைய இயக்குநர் பாலச்சந்திரன் சென்னையில் செய்தியாளர்களிடம் பேசியதாவதுஃ கடந்த 2 நாட்களாக தென்கிழக்கு வங்கக்கடல் பகுதியில் நிலவிய வலுவான குறைந்த காற்றழுத்த தாழ்வு பகுதி , இன்றும் அதே பகுதியில் நீடிக்கிறது . அடுத்த 12 மணி நேரத்தில் அது , காற்றழுத்த தாழ்வு மண்டலமாக மாறக்கூடும் . மீனவர்களுக்கு அறிவுறுத்தல்ஃ டிசம்பர் 8 வரையிலான காலக்கட்டத்தில் , அந்த காற்றழுத்த தாழ்வு மண்டலம் வடமேற்கு திசையில் நகர்ந்து வடதமிழகம் மற்றும் தெற்கு ஆந்திர கரையை நோக்கி நகரும் . எனவே தமிழகம் மற்றும் புதுச்சேரி மீனவர்கள் இன்று முதல் டிசம்பர் 8 வரையிலான 4 நாட்களுக்கு கடலுக்கு மீன் பிடிக்க செல்ல வேண்டாம் . ஆழ்கடலுக்கு மீன்பிடிக்க சென்றுள்ள மீனவர்கள் , உடனடியாக கரை திரும்புமாறு அறிவுறுத்தப்படுகிறார்கள் . மழை வாய்ப்புஃ அடுத்த 24 மணி நேரத்தில் தமிழகம் மற்றும் புதுவையில் ஓரிரு இடங்களில் மழை பெய்யும் . இவ்வாறு பாலச்சந்திரன் தெரிவித்தார் .


இந்தி பிக்பாஸ் நிகழ்ச்சியில் கலந்துகொண்டிருக்கும் ஸ்ரீசாந்த் , சச்சின் டெண்டுல்கர் தன்னை நெகிழவைத்த தருணம் ஒன்றை உருக்கமாக பகிர்ந்துள்ளார் . சூதாட்டப் புகார் காரணமாக ஸ்ரீசாந்திற்கு வாழ்நாள் தடை விதித்தது கிரிக்கெட் வாரியம் . ஸ்ரீசாந்த் இருக்கும் இடத்தில் சர்ச்சைக்கு பஞ்சமிருக்காது . ஸ்ரீசாந்த் என்றாலே சர்ச்சை எனுமளவிற்கு சர்ச்சைகளில் சிக்கியவர் ஸ்ரீசாந்த் . ஹர்பஜன் சிங்கிடம் அறை வாங்கியது , சூதாட்ட சர்ச்சையில் சிக்கியது போன்ற பரபரப்புகளுக்கு சொந்தக்காரர் . கிரிக்கெட்டிலிருந்து ஒதுங்கிய ஸ்ரீசாந்த் , ஜாரீர் கான் நடித்த அக்சர் - 2 என்ற பாலிவுட் படத்தில் நடிகராக அறிமுகமானார் . நடிப்பு ஒருபுறமிருக்க , பாஜகவில் இணைந்த ஸ்ரீசாந்த் , 2016ல் கேரளாவில் நடந்த சட்டமன்ற தேர்தலில் திருவனந்தபுரம் தொகுதியில் பாஜக சார்பில் போட்டியிட்டு தோல்வியடைந்தார் . இவ்வாறு கிரிக்கெட்டிலிருந்து ஒதுக்கப்பட்டபிறகு சினிமா , அரசியல் என பலதுறைகளில் காலடி பதித்த ஸ்ரீசாந்த் , சல்மான் கான் தொகுத்து வழங்கிவரும் இந்தி பிக்பாஸ் நிகழ்ச்சியின் 12வது சீசனிலும் கலந்துகொண்டுள்ளார் . சர்ச்சைகளுக்கு சொந்தக்காரரான ஸ்ரீசாந்த் , பிக்பாஸுக்கு சென்றால் அங்கும் சர்ச்சை தான் . சக போட்டியாளரான சோமி கானுடன் சண்டை , சல்மான் கானுடன் வாக்குவாதம் என பரபரப்பை கிளப்பினார் ஸ்ரீசாந்த் . அங்கும் சர்ச்சைகளுக்கு பஞ்சமில்லாமல் இருந்த ஸ்ரீசாந்த் , அண்மையில் அவரது மனைவியின் வீடியோவை கண்டு கண்ணீர் விட்டு அழுதார் . ஸ்ரீசாந்த் என்னதான் சர்ச்சைகளுக்கு பெயர்போனவராக இருந்தாலும் , இந்திய கிரிக்கெட் வரலாற்றின் முக்கியமான 2 தருணங்களில் இந்திய அணிக்காக ஆடி பங்களிப்பை அளித்துள்ளார் . 2007ல் டி20 உலக கோப்பையை வென்றபோதும் , 2011ல் ஒருநாள் உலக கோப்பையை வென்றபோதும் இந்திய அணியில் இருந்தார் ஸ்ரீசாந்த் . இந்நிலையில் , தனது சக போட்டியாளரான அனுப் ஜலோடாவிடம் சச்சின் குறித்த நிகழ்வு ஒன்றை பகிர்ந்து நெகிழ்ந்தார் . அனுப் ஜலோடாவிடம் பேசிய ஸ்ரீசாந்த் , நான் சச்சின் டெண்டுல்கர் குறித்து ஒரு விஷயத்தை பகிர்ந்துகொள்ள விரும்புகிறேன் . 2011 உலக கோப்பையை வென்றபிறகு ஒன்றிரண்டு ஆண்டுகள் கழித்து சச்சின் டெண்டுல்கர் ஒரு நேர்காணலில் கலந்துகொண்டார் . அப்போது , அந்த நேர்காணலை நடத்தியவர் , என் பெயரை தவிர உலக கோப்பையில் ஆடிய அனைத்து வீரர்களின் பெயர்களையும் குறிப்பிட்டு சச்சினிடம் கருத்து கேட்டார் . என் பெயரை மட்டும் விட்டுவிட்டார் . ஆனால் நேர்காணல் முடியும் தருணத்தில் , என் பெயரை குறிப்பிட்டு ஸ்ரீசாந்தின் பங்களிப்பும் முக்கியமானது என்று என்னை மட்டும் ஒதுக்கிவிடாமல் என்னை நினைவுகூர்ந்து குறிப்பிட்டார் . அவர் எனது பெயரை குறிப்பிட்ட அந்த தருணம் நெகிழ்ச்சியில் மனம் உடைந்து அழுதுவிட்டேன் என்று ஸ்ரீசாந்த் உருக்கமாக தெரிவித்தார் .


கடந்த மாதம் தமிழ் திரையுலகு மட்டுமல்லாமல் ஒட்டு மொத்த இந்திய ஊடகங்களை பெரும் பரபரப்புக்குள்ளாக்கியவர் பாடகி சின்மயி . கடந்த 10 ஆண்டுகளுக்கு முன்பு சுவிட்சர்லாந்து சென்றிருந்தபோது கவிஞர் வைரமுத்து தனக்கு பாலியல் தொல்லை கொடுத்தார் என தனது டுவிட்டர் பக்கத்தில் பாடகி சின்மயி கொளுத்திக் போட்டார் . இந்த சம்பவம் பெரும் பரபரப்பை ஏற்படுத்தியது . சின்மயியைத் தொடர்ந்து மேலும் ஏராளமான பெண்கள் கவிஞர் வைரமுத்து மீது பாலியல் புகார்கள் கொடுத்தனர் . இதனைத் தொடர்ந்து பல நடிகர்கள் மீது நடிகைகள் மீ டூ மூலம் புகார்கள் கொடுத்தனர் , பாலியல் தொல்லை தொடர்பாக தன்னிடம் ஆதாரம் இருப்பதால் வைரமுத்து மீது புகார் அளிக்கப் போவதாக சின்மயி தெரிவித்திருந்தார் . அதே போல் வழக்கை சந்திக்க தயாராக இருப்பதாக வைரமுத்துவும் தெரிவித்திருந்தார் . சர்ச்சையைக் கிளப்பிய இந்த சம்பவம் அரசியல் மற்றும் கஜா புயல் போன்ற நிகழ்வுகளால் கடந்த 3 வாரங்களாக மறக்கப்பட்டிருந்து . இந்நிலையில் பாடகி சின்மயி , தென்னிந்திய டப்பிங் சங்கத்தில் இருந்து நீக்கப்பட்டுள்ளார் . பாடகி சின்மயி திரைப்படங்களில் பாடுவதைவிட நடிகைகளுக்கு டப்பிங் கொடுப்பதன் மூலம் தான் அதிகமாக சம்பாதித்து வந்தார் . இந்நிலையில் அவர் தென்னிந்திய டப்பிங் சங்கத்தில் இருந்து நீக்கப்பட்டது அதிர்ச்சியை ஏற்படுத்தியுள்ளது .


இலங்கைக்கு எதிரான 3 - ஆவது டெஸ்ட் கிரிக்கெட் போட்டியில் தென் ஆப்பிரிக்க வீரர் ஹஷிம் ஆம்லா சதமடித்து , தனது 100 - ஆவது டெஸ்டில் சதமடித்த 8 - ஆவது வீரர் என்ற பெருமையைப் பெற்றார் . 100 டெஸ்ட் போட்டிகளில் விளையாடிய 7 - ஆவது தென் ஆப்பிரிக்க வீரர் என்ற பெருமையையும் ஆம்லா பெற்றுள்ளார் . இலங்கை - தென் ஆப்பிரிக்கா இடையிலான 3 - ஆவது டெஸ்ட் கிரிக்கெட் போட்டி தென் ஆப்பிரிக்காவின் ஜோகன்னஸ்பர்க் நகரில் வியாழக்கிழமை தொடங்கியது . இதில் டாஸ் வென்று முதலில் பேட் செய்த தென் ஆப்பிரிக்க அணியில் ஸ்டீபன் குக் 10 ஓட்டங்களிலும் , டீன் எல்கர் 27 ஓட்டங்களிலும் ஆட்டமிழந்தனர் . இதையடுத்து 3 - ஆவது விக்கெட்டுக்கு இணைந்த ஹஷிம் ஆம்லா - ஜே . பி . டுமினி ஜோடி 292 ஓட்டங்கள் குவித்தது . டுமினி 221 பந்துகளில் 19 பவுண்டரிகளுடன் 155 ஓட்டங்கள் குவித்து ஆட்டமிழந்தார் . முதல் நாள் ஆட்டநேர முடிவில் தென் ஆப்பிரிக்கா 90 ஓவர்களில் 3 விக்கெட் இழப்புக்கு 338 ஓட்டங்கள் குவித்துள்ளது . ஆம்லா 221 பந்துகளில் 16 பவுண்டரிகளுடன் 125 ஓட்டங்கள் சேர்த்து களத்தில் உள்ளார் . சர்வதேச அளவில் ஆம்லாவோடு சேர்த்து மொத்தம் 8 பேர் தங்களின் 100 - ஆவது டெஸ்ட் போட்டியில் சதமடித்துள்ளனர் . அதேநேரத்தில் தென் ஆப்பிரிக்கர்களில் ஆம்லா 2 - ஆவது வீரர் ஆவார் . மற்றொரு தென் ஆப்பிரிக்க வீரர் கிரீம் ஸ்மித் ஆவார் .


பாலிவுட் சூப்பர் ஸ்டார் அமிதாப்பச்சன் அவரது மகள் , சுவேதாவுடன் இணைந்து விளம்பர படமொன்றில் நடித்துள்ளார் . இவர் மகளுடன் நடித்த முதல் படம் என்பதால் இதற்கு பெரிய வரவேற்பு இருந்தது . அமிதாப்பச்சனும் மகளுடன் நடித்ததை பெருமையாக பேசி வந்தார் . இந்நிலையில் இந்த விளம்பரத்தில் இடம்பெற்ற காட்சிகளுக்கு அனைத்து இந்திய வங்கி அதிகாரிகள் கூட்டமைப்பு எதிர்ப்பு தெரிவித்துள்ளது . இந்த விளம்பர படத்தில் அமிதாப்பச்சன் மகளுடன் வங்கி ஒன்றுக்கு சென்று பென்ஷன் தொடர்பாக பேச முற்படுகிறார் . உடனே வங்கி ஊழியர்கள் எரிச்சல்பட்டு பாஸ்புக்கை தள்ளிவிடுகிறார்கள் . பிறகு ஒவ்வொரு கவுண்ட்டராக சென்றும் அவருக்கு அதே அனுபவம் ஏற்படுகிறது . இறுதியாக மகளுடன் வங்கி மேலாளரை சந்திக்கிறார் அமிதாப் . தனக்கு ஒரு மாதத்தில் இரண்டு முறை பென்ஷன் ' கிரடிட் ' ஆகிவிட்டது என்று கூறுகிறார் . அதை கேட்டதும் மேலாளர் இதற்கு நீங்கள் விருந்து தான் வைக்க வேண்டும் என்கிறார் . ஆனால் இப்படி ஏமாற்றி பணம் சேர்ப்பது தனது கொள்கைக்கு விரோதமானது என்கிறார் அமிதாப்பச்சன் . அதை கேட்டதும் அதிர்ச்சியாகிறார் மேலாளர் . இப்படி ஒன்றரை நிமிடம் இந்த விளம்பரம் ஒளிபரப்பாகிறது . இந்த காட்சியைத்தான் வங்கி ஊழியர்கள் எதிர்த்து உள்ளனர் . இதுகுறித்து அனைத்து இந்திய வங்கி அதிகாரிகள் கூட்டமைப்பு செயலாளர் சவும்யா தத்தா கூறும்பொது , ' ஏற்கனவே வங்கிகள் மீது பல்வேறு காரணங்களால் மக்களுக்கு தவறான எண்ணம் உள்ளது . இந்த விளம்பரம் மேலும் கெட்ட பெயரை ஏற்படுத்துவதுபோல் இருக்கிறது . வாடிக்கையாளர்கள் சேவைதான் எங்கள் முதல் நோக்கம் " என்று கூறியுள்ளார் . விளம்பரத்தை நீக்காவிட்டால் வழக்கு தொடருவோம் . போராட்டம் நடத்துவோம் என்று கூறியுள்ளர் . இதனால் புது சர்ச்சையில் சிக்கியுள்ளார் அமிதாப்பச்சன் .


இதுவரை நான் பட வாய்ப்புக்காகப் படுக்கை பிரச்சினையைச் சந்தித்தது இல்லை , பிடிக்காதவற்றைச் செய்ய முடியாது என்று கூறி நடையைக் கட்டுங்கள் மாற்றம் தானாக வரும் என நடிகை ஐஸ்வர்யா ராய் கருத்து தெரிவித்துள்ளார் . 17ஆவது முறையாக கான் திரைப்பட விழாவில் கலந்துகொண்டு நேற்று இந்தியா திரும்பிய ஐஸ்வர்யா ராய் . திரைத் துறையில் நடிகைகள் பாலியல் பிரச்சினைகளைச் சந்தித்து வருகிறார்கள் . நடிகைகள் பலரும் தங்களுக்கு நேர்ந்த பாலியல் தொல்லைகளை வெளிப்படுத்தி வருகின்றனர் . இந்த நிலையில் திரைத் துறையில் உள்ள பாலியல் பாகுபாடு குறித்து நடிகை ஐஸ்வர்யா ராய் கருத்து தெரிவித்துள்ளார் . “நடிகர் , நடிகைகளுக்குச் சம்பளம் கொடுப்பதில் இருக்கும் பாகுபாடு நாம் தேர்வு செய்வதில்தான் உள்ளது . நல்லது , கெட்டது என்பதில் நாம் எதை தேர்வு செய்கிறோம் என்பது முக்கியம் . பிடிக்காதவற்றைச் செய்ய முடியாது என்று கூறி நடையைக் கட்டுங்கள் . மாற்றம் தானாக வரும் . நடிகைகளுக்குச் சம்பளம் குறைவாகத் தருகிறார்கள் என்று நினைத்தால் அந்தப் படத்தில் நடிக்க முடியாது என்று கூற வேண்டும் . சிலர் முடியாது என்கிறார்கள் ; சிலர் ஒப்புக்கொள்கிறார்கள் . சம்பள பாகுபாடு , வேலை இடத்தில் பாலியல் தொல்லை ஆகியவற்றை எதிர்த்து ஹாலிவுட்டில் இயக்குநர்கள் , நடிகைகள் , தயாரிப்பாளர்கள் என்று 82 பெண்கள் சேர்ந்து # MeToo இயக்கத்தில் பங்கு கொண்டுள்ளனர் . அது பாராட்டுக்குரியது . அதில் நானும் சேர விரும்புகிறேன் . கடவுளின் அருளால் இதுவரை நான் பட வாய்ப்புக்காகப் படுக்கை பிரச்சினையைச் சந்தித்தது இல்லை . நான் சினிமாவுக்குப் புதிது அல்ல . ஆனால் , என் கதை வேறு . சீனியர்களும் சக நடிகைகளும் தங்களுக்கு நடந்தது பற்றி பேசும்போது நான் காதைப் பொத்திக் கொண்டு இருக்க முடியாது . மேலும் , பேசிய ஐஸ்வர்யா ராய் கான் திரைப்பட விழாவில் நான் அணிந்த உடைகள் , மேக்கப்புக்காக பலர் கிண்டல் செய்தார்கள் . அன்பு அதிகம் கிடைப்பதால் கேலி கிண்டலை கண்டுகொள்வது இல்லை . எனக்குப் பயம் என்பதே கிடையாது” என்று கூறியுள்ளார் .


மதுரை மேலூரில் மார்ச் 15 - ம் தேதி நடைபெறும் பொதுக்கூட்டத்தில் தனது புதிய கட்சியின் பெயரை டிடிவி தினகரன் அறிவிக்க உள்ளதாக தெரிவித்துள்ளார் . ஜெயலலிதா மறைவிற்கு பிறகு அதிமுக இரு அணிகளாக செயல்பட்டபோது , தற்காலிகமாக இரட்டை இலை சின்னமும் கட்சி பெயரும் முடக்கப்பட்டது . இதையடுத்து பன்னீர்செல்வம் மற்றும் பழனிசாமி அணிகள் இணைந்தபிறகு , அவர்களுக்கே அதிமுக கட்சி மற்றும் இரட்டை இலை சின்னம் ஆகியவற்றை தேர்தல் ஆணையம் ஒதுக்கி உத்தரவிட்டது . அதன்பிறகு நடந்த ஆர் . கே . நகர் இடைத்தேர்தலில் குக்கர் சின்னத்தில் சுயேட்சையாக போட்டியிட்டு அபார வெற்றி பெற்றார் தினகரன் . இதையடுத்து உள்ளாட்சித் தேர்தலிலும் தங்களுக்கு குக்கர் சின்னத்தையும் அதிமுக அம்மா என்ற பெயரையும் ஒதுக்க கோரி டெல்லி உயர்நீதிமன்றத்தில் வழக்கு தொடர்ந்திருந்தார் . ஏற்கனவே அந்த வழக்கின் விசாரணை நடைபெற்று வந்த நிலையில் , பலகட்ட விசாரணைக்கு பிறகு வழக்கின் விசாரணை இன்றைக்கு ஒத்திவைக்கப்பட்டது . இந்நிலையில் , இந்த வழக்கில் டெல்லி உயர்நீதிமன்றம் உத்தரவிட்டது . அதில் , தினகரன் அணிக்கு குக்கர் சின்னத்தை ஒதுக்குமாறு தேர்தல் ஆணையத்திற்கு டெல்லி உயர்நீதிமன்றம் உத்தரவிட்டுள்ளது . இதையடுத்து செய்தியாளர்களை சந்தித்த டிடிவி தினகரன் , தேர்தல் ஆணையம் அறிவிக்கும் பெயரில் புதுக்கட்சி தொடங்க இருப்பதாகவும் இரட்டை இலைக்கு உரிமை கோரும் வழக்கை தொடர்ந்து நடத்துவேன் எனவும் தெரிவித்தார் . நிர்வாகிகளுடன் ஆலோசித்த பின் அடுத்தக்கட்ட நடவடிக்கை எடுக்கப்படும் எனவும் அவர் தெரிவித்திருந்தார் . இந்நிலையில் , தனிக்கட்சி தொடங்குவது குறித்து டி . டி . வி . தினகரன் சென்னையில் உள்ள தனது வீட்டில் ஆதரவாளர்களுடன் ஆலோசனையில் ஈடுபட்டார் . இதையடுத்து மதுரை மேலூரில் மார்ச் 15 - ம் தேதி நடைபெறும் பொதுக்கூட்டத்தில் தனது புதிய கட்சியின் பெயரை டிடிவி தினகரன் அறிவிக்க உள்ளதாக தெரிவித்துள்ளார் .


தினகரனின் இடைத்தேர்தல் வெற்றிக்கு பிறகு தமிழக சட்டசபை இன்று முதன் முதலாக கூடியிருக்கிறது . தகுதி நீக்கம் செய்யப்பட்ட எம் . எல் . ஏ . க்கள் சட்டசபைக்குள் வர அனுமதிக்கப்படாத நிலையில் , சிங்கிள் சிங்கமாக தினகரன் இன்று சபைக்குள் உட்கார்ந்திருக்கிறார் . இந்நிலையில் வழக்கம்போல் சபைக்குள் போன சில நிமிடங்களிலேயே எதிர்ப்பு கூச்சல் போட்டுவிட்டு வெளியே வந்துவிட்டது ஸ்டாலின் அண்ட்கோ . அவர்களின் வாலை பிடித்தபடி காங்கிரஸ் கோஷ்டியும் வெளியேறிவிட்டது . வின் கூட்டணி கட்சி எம் . எல் . ஏ . க்களில் ஒருவரும் வெளியேறினார் . அது தமீமுன் அன்சாரியே ! கடந்த பொதுத் தேர்தலில் ஜெயலலிதாவின் கூட்டணியில் இடம் கிடைத்து , இரட்டை இலை சின்னத்தில் போட்டியிட்டு வென்றவர்கள் தனியரசு , அன்சாரி மற்றும் கருணாஸ் மூவரும்தான் . அணி தன் பெரும்பான்மையை நிரூபிக்க முயலும்போதெல்லாம் இந்த 3 எம் . எல் . ஏ . க்களின் ஆதரவை நாடுவது வாடிக்கை . இதில் கருணாஸ் எப்பவுமே சசிகலாவின் ஆதரவாளர் என்பதை வெளிப்படையாக குறிப்பிட்டு தன் நிலைப்பாட்டை எடுப்பார் . தனியரசுவோ தனக்கும் , தன் நன்மைக்கும் எந்த பிரச்னையும் வரக்கூடாது என்பதில் குறியாக இருப்பார் . அதனால் அப்போது முதல்வர் பதவியில் யார் இருக்கிறாரோ அவரை கூல் செய்யும் வகையில் நடந்து கொள்வார் . அன்சாரி மட்டும் அவ்வப்போது இருக்கும் சூழ்நிலை மற்றும் பொது நலனுக்கு ஏற்ப முடிவெடுப்பார் . இந்நிலையில் இன்று அவையிலிருந்து வெளிநடப்பு செய்த அன்சாரி , அதற்கான காரணமாக கவர்னரை சுட்டிக் காட்டியிருக்கிறார் . அதாவது தமிழகத்தை ஆளும் அரசை தேர்ந்தெடுத்தது மக்கள்தான் . ஆனால் அப்படி உருவான மக்களரசை புறந்தள்ளிவிட்டு கவர்னர் கள ஆய்வு , அதிகாரிகளுடன் ஆலோசனை என்று அதிகாரத்தை கையிலெடுக்கிறார் என்று குற்றம் சாட்டியிருக்கிறார் . மாநில சுயாட்சி தத்துவத்தை அவமதிக்கும் கவர்னருக்கு எதிர்ப்பு தெரிவித்து இந்த வெளிநடப்பை தான் செய்வதாக கூறியிருக்கிறார் . ஆனால் இதை விமர்சிக்கும் அரசியல் பார்வையாளர்கள் “அன்சாரி சொல்வது போல் மக்களுக்கு ஒன்றும் கவர்னர் மீது எந்த வருத்தமுமில்லை . சொல்லப்போனால் செய்லபடாமல் அரசு கிடக்கும் நிலையில் , செயல்படும் கவர்னரை அவர்கள் போற்றத்தான் செய்கிறார்கள் . ஆக அன்சாரி ஏதோ ஒரு அரசியல் நிலைப்பாட்டுக்கு வந்துவிட்டார் . தன் வெளிநடப்பின் மூலம் குறிப்பிட்ட ஒரு கட்சிக்கு தன் ஆதரவை வெளிப்படுத்த நினைக்கிறார் . யாரையோ சந்தோஷப்படுத்துவதற்காக இதை செய்துவிட்டு , கவர்னர் மீது வீண் பழி போட்டு காயப்படுத்தியிருக்கிறார் . ” என்கிறார்கள் .


அதிமுகவின் இரு அணிகள் இணைவதில் தொடர்ந்து சிக்கலும் , முட்டுக்கடையும் இருப்பதால் பின்னடைவு ஏற்பட்டுள்ளது . இணைப்பில் யாரும் ஆர்வம் காட்டாததால் தொண்டர்களை சந்திக்க ஓபிஎஸ் ஊர் , ஊராக கிளம்புகிறார் . ஜெயலலிதா மறைவுக்குப் பிறகு சசிகலா தலைமையில் ஓர் அணியும் , ஓபிஎஸ் தலைமையில் ஓர் அணியும் என அதிமுக இரண்டாக பிரிந்தது . ஆனால் சசிகலா மற்றும் தினகரன் ஆகியோர் சிறை சென்றதையடுத்து இரு அணிகளும் இணையலாம் என முடிவு செய்யப்பட்டது . இதற்காக 2 குழுக்கள் அமைக்கப்பட்டு , முதல் கட்டமாக நடைபெற்ற ரகசிய பேச்சு வார்த்தையில் உடன்பாடு எட்டப்படாததால் , அதிகாரப்பூர்வமான பேச்சு வார்த்தை தொடங்கவில்லை . இந்நிலையில் இரு தரப்பினரும் மாறி , மாறி முரண்பட்ட வகையில் பேசி வருவதால் இணைப்பு சாத்தியமில்லாமல் போய்விட்டதாகவே கருதப்படுகிறது . சேலம் மாவட்டத்தில் செம்மலை நடத்திய கூட்டத்தில் தொண்டர்கள் இரு அணி இணைப்பிற்கு கடும் எதிர்ப்பு கிளம்பியது . அதே போல் ஓபிஎஸ் அணியைச் சேர்ந்த நிர்வாகிகளும் இந்த இணைப்பை விரும்பவில்லை என கூறப்படுகிறது . இதையடுத்து இரு அணிகள் இணைப்பு முயற்சி ஏறத்தாழ கைவிடப்பட்டதாகவே தெரிகிறது . இந்நிலையில் மாவட்டம் தோறும் ஊழியர்கள் கூட்டத்தை நடத்திபலத்தை அதிகரிக்கும் முயற்சியில் இறங்கியுள்ளார் ஓபிஎஸ் . அதன்படி காஞ்சிபுரம் மாவட்டத்தில் முதல் கூட்டம் மே 5 ஆம் தேதி ஏற்பாடு செய்யப்பட்டுள்ளது . இதனைத் தொடர்ந்து மே 22 ஆம் தேதிக்குள் 32 மாவட்டங்களிலும் ஊழியர் கூட்டம் நடத்தி முடிக்கப்படும் என ஓபிஎஸ் அணி சார்பில் அறிவிக்கப்பட்டுள்ளது .


குடியரசுத் தலைவர் பதவிக்கு நடிகர் ரஜினிகாந்தின் பெயரும் பரிசீலிக்கப்படுவதாக டெல்லி பாஜக வட்டாரத்தில் தகவல்கள் றெக்கை கட்டிப் பறக்கின்றன . குடியரசுத் தலைவர் பிரணாப் முகர்ஜியின் பதவிக்காலம் வரும் ஜூலை மாதம் முடிகிறது . அந்த பதவிக்கு நடைபெற உள்ள தேர்தலில் ஆளும் தேசிய ஜனநாயகக் கூட்டணி சார்பில் போட்டியிடப் போவது யார் ? என்ற எதிர்பார்ப்பு எழுந்துள்ளது . அத்வானி , முரளி மனோகர் ஜோஷி , மத்திய அமைச்சர் சுஷ்மா ஸ்வராஜ் , மக்களவைத் தலைவர் சுமித்ரா மகாஜன் , ஆர் . எஸ் . எஸ் தலைவர் மோகன் பகவத் , அமிதாப்பச்சன் உள்ளிட்டோர் பெயர்கள் அடிபட்டன . இதனிடையே , குடியரசுத் தலைவர் பதவிக்கு ஆர் . எஸ் . எஸ் . அமைப்பின் தலைவர் மோகன் பகாவத்தை நிறுத்தலாம் என்று பாஜகவின் கூட்டணிக் கட்சியான சிவசேனை அண்மையில் தெரிவித்திருந்தது . ஆனால் மோகன் பகாவத் தனக்கு அப்படி ஒரு எண்ணமில்லை என கூறி இந்தப் போட்டியில் இருந்து விலகிக்கொண்டார் . இதே போன்று அத்வானியும் தனக்கு வேண்டாம் என ஒதுங்கிக் கொண்டார் . இந்நிலையில் , திடீர் திருப்பமாக நடிகர் ரஜினிகாந்த் பெயரை பரிந்துரைக்க பாஜக மேலிடம் ஆலோசித்து வருவதாக டெல்லி வட்டார தகவல்கள் தெரிவிக்கின்றன . மேலும் ரஜினிகாந்த்தை தேர்ந்தெடுப்பதன் மூலம் தமிழகத்தில் வலுவாக காலுன்றலாம் என்றும் , அவரின் ரசிகர்கள் மத்திய அரசினை ஆதரிப்பார்கள் என்றும் பாஜக நினைப்பதாகவும் பேசப்படுகிறது . மேலும் , ரஜினியை குடியரசுத் தலைவர் வேட்பாளராக நிறுத்தும் போது எதிர்க்கட்சிகள் எதிர்க்காது என்று பாஜக தலைவர்கள் நினைப்பதாக கூறப்படுகிறது , இப்படி ஒரு வதந்தி டெல்லி வட்டாரத்தில் கடந்த சில நாட்களாக றெக்கை கட்டிப் பறக்கிறது . தமிழ்நாட்டில் இருந்து மீண்டும் ஒரு ஜனாதிபதி ! ! !


கருணாநிதியின் வைரவிழாவில் பங்கேற்க காஷ்மீர் முன்னாள் முதலமைச்சர் உமர் அப்துல்லா சென்னை வந்துள்ளார் . கருணாநிதியின் , 94வது பிறந்த நாள் விழா மற்றும் சட்டசபை பணி வைர விழா ஆகியவை திமுக தொண்டர்களால் தமிழகம் முழுவதும் இன்று உற்சாகமாக கொண்டாடப்படுகிறது . சென்னை , ராயப்பேட்டை , ஒய் . எம் . சி . ஏ . , மைதானத்தில் , இன்று மாலை , 5:00 மணிக்கு தி . மு . க . , பொதுச் செயலர் அன்பழகன் தலைமையில் கருணாநிதியின் வைர விழா நடைபெறவுள்ளது . திமுக செயல் தலைவர் ஸ்டாலின் முன்னிலை வகிக்கிறார் . முதன்மை செயலர் துரைமுருகன் வரவேற்கிறார் . விழாவில் , காங் . , துணைத் தலைவர் ராகுல் , பீஹார் முதல்வர் நிதிஷ் குமார் , தேசியவாத காங் . , தலைவர் சரத்பவார் , ஜம்மு - - காஷ்மீர் முன்னாள் முதல்வர் பரூக் அப்துல்லா , புதுச்சேரி முதல்வர் நாராயணசாமி , மார்க் . கம்யூ . , பொதுச் செயலர் சீதாராம் யெச்சூரி , இ . கம்யூ . , தேசிய செயலர் , டி . ராஜா ஆகியோர் பேசுகின்றனர் . இந்நிலையில் இந்த விழாவில் பங்கேற்க காஷ்மீர் முன்னாள் முதலமைச்சர் உமர் அப்துல்லா சென்னை வந்துள்ளார் .


தென் ஆப்பிரிக்காவுக்கு எதிராக விளையாடியா 3 ஆவது ஒருநாள் போட்டியில் இந்திய அணியின் கேப்டன் கோலி 100 ஓடியே எடுத்த முதல் இந்திய வீரர் என்ற சாதனையை புரிந்துள்ளார் . 6 ஒரு நாள் கிரிக்கெட் போட்டியிலும் 3 டி - 20 போட்டியிலும் விளையாட இந்திய கிரிக்கெட் அணி தென் ஆப்ரிக்கா சென்றுள்ளது . முதல் இரண்டு போட்டியிலும் இந்திய அணி அசத்தல் வெற்றியை பெற்றது . இதையடுத்து மூன்றாவது ஒருநாள் போட்டி கேப்டவுனில் நேற்று நடைபெற்றது . இதில் ‘டாஸ்’ வென்ற தென் ஆப்ரிக்க அணி பீல்டிங்கை தேர்வு செய்தார் . இதனால் முதலில் களமிறங்கிய இந்திய அணியின் துவக்க வீரர் ரோகித் சர்மா ‘டக் அவுட்’ ஆனார் . அடுத்துவந்த கேப்டன் கோலியும் ரபாடா வேகத்தில் எல் . பி . டபிள்யூ . , முறையில் அவுட் என அறிவிக்கப்பட்டது . ஆனால் கோலி அம்பயர் முடிவை ரிவியூ செய்தார் . அதில் பந்து பேட்டில் பட்டது தெளிவாக தெரிந்ததால் அம்பயரின் முடிவு மாற்றப்பட்டு கோலி நாட் அவுட் என அறிவிக்கப்பட்டது . இந்நிலையில் இந்த வாய்ப்பை சிறப்பாக பயன்படுத்திய கோலி , ஒருநாள் அரங்கில் தனது 34வது சதத்தை பூர்த்தி செய்தார் . இதையடுத்து ஒட்டுமொத்த சர்வதேச அரங்கில் தனது 55வது சதத்தை பூர்த்தி செய்த கோலி , அதிக சதம் விளாசிய வீரர்கள் பட்டியலில் சச்சின் , பாண்டிங் , சங்ககரா , காலிஸ் ஆகியோரை தொடர்ந்து 5வது இடத்துக்கு முன்னேறினார் . தொடர்ந்து இறுதிவரை விளையாடி 160 ரன்களை குவித்து ஆட்டமிழக்காமல் இருந்தார் . இந்திய அணி 50 ஓவரில் 6 விக்கெட் இழப்புக்கு 303 ரன்கள் குவித்தது . 304 ரன்கள் எடுத்தால் வெற்றி என்ற கடினமான இலக்குடன் தென் ஆப்பிரிக்கா அணி களத்தில் இறங்கியது . இறுதியில் தென் ஆப்ரிக்க அணி , 40 ஓவரில் 179 ரன்களுக்கு ஆல் அவுட்டானது . இதையடுத்து இந்திய அணி 124 ரன்கள் வித்தியாசத்தில் அசத்தல் வெற்றி பெற்றுள்ளது . 159 பந்துகளை எதிர்கொண்டு 160 ரன்கள் எடுத்தார் . இதில் 12 பவுண்டரிகள் , 2 சிக்சர்கள் அடங்கும் . கோலி ஒருநாள் போட்டிகளில் அடிக்கும் 34 சதமாகும் . அவரது ரன் பவுண்டரி மற்றும் சிக்சர் மூலம் 60 ரன்கள் எடுத்தார் . மற்ற 100 ரன்களையும் அவர் அனைத்தையும் ஓடிதான் எடுத்தார் . ஒரு ரன்களாக 75 முறையும் , 2 ரன்களாக 11 தடவையும் , 3 ரன்களாக ஒரு தடவையும் எடுத்தார் . 100 ரன்களை ஓடி எடுத்த முதல் இந்திய வீரர் கோலி என்ற சாதனையை பெற்றுள்ளார் .


படப்பிடிப்பின் போது நடிகருக்கு உணர்ச்சி வருவதற்காக தனது உடைகளை கழட்டுமாறு இயக்குனர் கூறியதாக பிரபல நடிகை பரபரப்பு குற்றஞ்சாட்டியுள்ளார் . பாடல் காட்சியை படமாக்கும் போது நடிகர் நானா படேகர் தன்னிடம் வரம்பு மீறி நடந்து கொண்டதாகவும் , தொடக் கூடாத இடங்களில் தொட்டதாகவும் கூறி நடிகை தனுஸ்ரீ தத்தா பரபரப்பை ஏற்படுத்தினார் . பிரபல நடிகரான நானா மீது தனுஸ்ரீ கூறிய பரபரப்பு தற்போது வரை ஓயவில்லை . இந்த நிலையில் பிரபல இயக்குனர் விவேக் அக்னிஹோத்ரி மீது புகார் கூறியுள்ளார் தனுஸ்ரீ . மும்பையில் செய்தியாளர்களிடம் பேசிய தனுஸ்ரீயிடம் , சினிமாத்துறையில் நானா படேகரை தவிர வேறு யாரும் உங்களிடம் வரம்பு மீறியது இல்லையா என்று கேள்வி எழுப்பப்பட்டது . இதற்கு பதில் அளித்த தனுஸ்ரீ , தான் திரையுலகிற்கு வந்த ஆண்டே மிகப்பெரிய பிரச்சனைகளை எல்லாம் சந்தித்ததாக கூறினார் . சாக்லேட் எனும் படத்தில் நடித்துக் கொண்டிருக்கும் போது ஒரு பாடலில் கவர்ச்சியாக ஆட வேண்டும் . என்னுட பிரபல நடிகர் இர்பான் கான் மற்றும் சுனில் செட்டி ஆகியோரும் நடனம் ஆடிக் கொண்டிருந்தனர் . படப்பிடிப்பு சுமூகமாக நடைபெற்றுக் கொண்டிருந்தது . அப்போது நடிகர் இர்பான் கான் என்னை பார்த்து உணர்ச்சிவசப்படுவது போன்ற ஒரு காட்சி படமாக்கப்பட வேண்டும் . அந்த காட்சியில் இர்பான் கானை க்ளோஸ் அப்பாக ஒளிப்பதிவாளர் பதிவு செய்ய வேண்டும் . இந்த காட்சிக்கு நான் தேவையே இல்லை . ஆனால் திடீரென என்னை இயக்குனர் விவேக் அக்னிஹோத்ரி அழைத்தார் . இர்பான் கான் முன்னிலையில் ஆடைகளை கழட்டி செக்சியாக போஸ் கொடுக்க வேண்டும் என்று இயக்குனர் கூறினார் . இதனை கேட்டு எனக்கு அதிர்ச்சியாக இருந்தது . இர்பான் கானுக்கு க்ளோஸ் அப் காட்சி எடுக்க நான் ஏன் ஆடைகளை கழைய வேண்டும் என்று கேள்வி எழுப்பினேன் . நீ ஆடைகளை களைந்து அவர் முன்னால் நின்றால் தான் அவருக்கு உணர்ச்சி வருவது போல் இயல்பாக இருக்கும் என்று இயக்குனர் கோபமாக கூறினார் . ஆனால் நான் என்ன செய்வது என்று தெரியாமல் இருந்தேன் . அப்போது இர்பான் கான் , இயக்குனரை சத்தம் போட்டார் . நீ என்ன முட்டாளா ? நான் பார்த்துக் கொள்கிறேன் , தனுஸ்ரீ ஆடைகளை களைய வேண்டாம் என்று கூறினார் . இதே போல் சுனில் செட்டியும் எனக்கு ஆதரவாக வந்தார் . இது போல் சினிமாவில் ஜென்டில்மேன்களும் இருக்கிறார்கள் என்று தனுஸ்ரீ கூறியுள்ளார் .


மோடி அதிமுக எம்பிக்களை சந்திக்க மறுப்பதாக மக்களவை துணை சபாநாயகர் தம்பிதுரை குற்றம் சாட்டியுள்ளார் . இது குறித்து அளித்த பேட்டியில் , ஜல்லிக்கட்டு பிரச்சனை தீர உடனடியாக அவசர சட்டத்துக்கு ஒப்புதல் அளிக்க வேண்டி ஜனாதிபதியை சந்தித்து எங்கள் கோரிக்கையை மனுவாக அளித்துள்ளோம் . எங்களுக்கெல்லாம் வழிகாட்டியாக இருந்துகொண்டிருக்கிற அண்ணாவின் வழியில் செயல்படுகிறோம் . தமிழக கலாச்சாரம் , பண்பாடு காக்கப்பட வேண்டும் . அதற்கு போராடுகிற அத்தனை கொள்கைகளையும் கொண்ட இயக்கம் அதிமுக . ஜல்லிக்கட்டு பிரச்சனையை அம்மா அவர்கள் ஒவ்வொரு காலக்கட்டத்திலும் செயல்படுத்த மத்திய அரசை அணுகினார்கள் . அவசர சட்டம் கொண்டு வர மத்திய அரசை அணுகி முயற்சித்தார்கள் . தமிழக அரசு ஏன் காலந்தாழ்த்தியது என்ற காரணம் கேட்கலாம் . பலதடவை அம்மா அவர்கள் முதல்வராக இருந்த கால கட்டத்தில் கோரிக்கை வைத்தார் . உடனடி தீர்வை காங்கிரஸ் அரசு செய்திருக்க வேண்டும் செய்ய வில்லை , பாஜக அரசும் செய்ய முன்வரவில்லை . அதனால் தான் அதிமுக அரசு நேரடியாக தலையிட்டு இந்த முயற்சியை எடுத்துள்ளோம் . கூட்டாட்சி தத்துவம் என்றால் மொழி , கலாச்சாரம் , உணர்வை பாதுகாக்க வேண்டும் . அதுதான் கூட்டாட்சி தத்துவம் . ஒரு மொழி , ஒரு கலாச்சாரம் அல்ல . இதை செய்யாத்தால் தான் இன்று லட்சக்கணக்கான இளைஞர்கள் வீதியில் இறங்கி போராடுகிறார்கள் , இந்த போராட்டத்தை மத்திய அரசு புரிந்து கொள்ள வேண்டும் . கூட்டாட்சி தத்துவத்தை புரிந்து கொள்ள வேண்டும் . இந்தியாவில் எத்தனையோ மொழிகள் , வித விதமான கலாச்சாரம் உள்ளது என்பதை மறக்க கூடாது . ஒரு மொழி , ஒரே கலாச்சாரம் என்று வந்தால் இது போன்ற போராட்டங்கள் வெடிக்கும் என்பதை மத்திய அரசு புரிந்து கொள்ள வேண்டும் . திமுக 18 ஆண்டுகாலம் மத்தியில் ஆட்சியில் இருந்த போது ஜல்லிக்கட்டுக்கு தீர்வு கண்டார்களா ? , ஆட்சியில் இருந்த போது செய்து முடிக்க வேண்டும் . அப்போதுதான் மக்கள் நம்புவார்கள் . இதை செய்யாததால் தான் மக்கள் போராட்டத்தில் குதித்தார்கள் . மக்கள் நம் மீது நம்பிக்கை வைக்கும் வகையில் செயல்படணும் . அவசர சட்டம் கொண்டு வரசொன்னோம் ஆனால் பாஜக அரசு செய்யவில்லை . தற்போது அதற்கு உதவிசெய்துள்ளார்கள் அதை மறுக்கவில்லை . பாரத பிரதமர் தமிழர்களின் உணர்வுகளை , கலாச்சாரத்தை மதிப்பதாக கூறியுள்ளார் . மதிக்கிறோம் ஆனால் காவிரி பிரச்சனையை , கச்சத்தீவு பிரச்சனையை , முல்லைப்பெரியாறு பிரச்சனையை மதியுங்கள் , இலங்கை பிரச்சனையை மதியுங்கள் , தமிழக பிரச்சனையை மதியுங்கள் . இன்று வரை மூன்று நாட்களாக பிரதமரை சந்திக்க்க காத்து கிடக்கிறோம் , அனுமதி கிடைக்கவில்லை . மக்கள்பிரதிநிதிகளை சந்திக்க மறுக்கிறார் . நான் துணை சபாநாயகற் அவர் பிரதமர் என்பது வேறு விஷயம் . ஆனால் மக்கள் பிரச்சனைக்காக வருகின்ற பிரதிநிதிகளை சந்திக்கவேண்டும் அல்லவா ? கச்சத்தீவு பிரச்சனைக்கு வந்தோம் சந்திக்கவில்லை , காவிரி பிரச்சனைக்கு வந்தோம் சந்திக்க வில்லை , முல்லை பெரியாறு பிரச்சனைக்கு வந்தோம் சந்திக்க வில்லை , எதற்கும் சந்திக்க மறுப்பது சரியல்ல . இப்போது அவசர சட்டத்திற்கு பிரதமர் அவர்கள் அமைச்சர்கள் உதவி இருக்கிறார்கள் நன்றி தெரிவித்துக் கொள்கிறோம் இவ்வாறு தம்பிதுரை பேசினார் .


ஆஸ்கர் விருது பெற்ற இசைப்புயல் ஏ . ஆர் . ரகுமான் , தனது வெள்ளி விழா ஆண்டை முன்னிட்டு ஜனவரி 12 ஆம் தேதி சென்னையில் உள்ள நந்தனம் ஒய் . எம் . சி . ஏ . மைதானத்தில் இசை நிகழ்ச்சி நடத்துகிறார் . இளையராஜாவின் இசைக்குழுவில் கீ போர்ட் பிளேயராக இருந்த ஏ . ஆர் . ரகுமானை , இயக்குநர் மணிரத்னம் ' ரோஜா ' திரைப்படத்தில் இசையமைப்பாளராக அறிமுகப்படுத்தினார் . 1992 ஆம் ஆண்டில் ' ரோஜா ' திரைப்படம் வெளியாகி 25 ஆண்டுகள் கடந்துவிட்டன . . இந்நிலையில் , இசை உலகில் தனது வெள்ளிவிழா ஆண்டைக் கொண்டாடும் வகையில் ஏ . ஆர் . ரகுமான் தற்போது இந்தியாவில் உள்ள முக்கிய நகரங்களில் இசை நிகழ்ச்சிகளை நடத்தி வருகிறார் . நாடு முழுவதிலும் இருந்து இசைக் கலைஞர்களும் பாடகர் - பாடகியர்களும் இந்நிகழ்ச்சிகளில் பங்கேற்க உள்ளனர் . இதன் ஒரு பகுதியாக சென்னை நந்தனத்தில் உள்ள ஒய் . எம் . சி . ஏ . மைதானத்தில் ஜனவரி 12ஆம் தேதி மாலை நேற்று - இன்று - நாளை என்ற இசை நிகழ்ச்சி நடத்துகிறார் . மூன்று மணி நேரம் நடக்கும் இந்த நிகழ்ச்சியில் தமிழ் , இந்தியில் ரகுமான் இசையில் உருவான பாடல்களை பாடகர்கள் பலர் பாட உள்ளனர் . சொந்த மண்ணில் இசையமைப்பாளர் ரகுமானின் பாடல்களை கேட்கும் ரசிகர்களுக்கு மிக பெரிய விருந்து காத்திருக்கிறது . இந்த இசை நிகழ்ச்சி அவரது பயணத்தில் ஒரு மைல் கல்லாக விளங்கும் என நிகழ்ச்சி ஏற்பாட்டாளர்கள் தெரிவித்துள்ளனர் .


தேர்தல் ஆணையத்திடம் நேர்மை இல்லை எனவும் இந்த தீர்ப்பை உச்சநீதிமன்றத்தில் மேல்முறையீடு செய்வோம் எனவும் டிடிவி தினகரன் தெரிவித்துள்ளார் . ஜெயலலிதா மறைவிற்கு பிறகு அதிமுக இரண்டாக பிரிந்ததால் இரட்டை இலை சின்னம் தேர்தல் ஆணையத்தால் முடக்கப்பட்டது . இதையடுத்து சசிகலா அணியும் ஒபிஎஸ் அணியும் தங்களுக்கே கட்சியும் சின்னமும் சொந்தம் என்று தேர்தல் ஆணையத்தில் பிரமான பத்திரங்கள் தாக்கல் செய்தனர் . ஆனால் சின்னம் யாருக்கும் ஒதுக்கப்பட வில்லை . அப்போது , சசிகலா தரப்பில் பெரும்பான்மையான எம் . எல் . ஏக்கள் ஆதரவு தெரிவித்திருந்தனர் . ஆனால் ஒபிஎஸ் க்கு 12 எம் . எல் . ஏக்களே ஆதரவு தெரிவித்தனர் . இந்நிலையில் , அதிமுகவின் முடக்கப்பட்ட இரட்டை இலை சின்னம் தொடர்பாக எடப்பாடி பழனிசாமி , ஓபிஎஸ் அணி மற்றும் தினகரன் அணி ஆகியோரிடம் ஏழு கட்டங்களாக விசாரணையை நடத்தப்பட்டது . இதைத்தொடர்ந்து தேதி குறிப்பிடாமல் தீர்ப்பு ஒத்திவைக்கப்பட்டது . இந்நிலையில் , தற்போது தீர்ப்பு வெளியாகியுள்ளது . அதாவது இரட்டை இலை சின்னமும் கட்சியும் ஓபிஎஸ் , ஈபிஎஸ் அணிக்கே என தேர்தல் ஆணையம் அதிகாரப்பூர்வ அறிவிப்பு வெளியிட்டுள்ளது . இதனால் எடப்பாடி பன்னீர் தரப்பு மிகவும் உற்சாகத்தில் உள்ளனர் . இதுகுறித்து செய்தியாளர்களை சந்தித்த டிடிவி தினகரன் தேர்தல் ஆணையத்திடம் நேர்மை இல்லை எனவும் இந்த தீர்ப்பை உச்சநீதிமன்றத்தில் மேல்முறையீடு செய்வோம் எனவும் தெரிவித்தார் . எடப்பாடி தரப்பு நடத்திய பொதுக்குழு குறித்து 300 க்கும் மேற்பட்ட குறைகளை தங்கள் தரப்பு கூறியிருந்தும் அதைப்பற்றி எவ்வித கருத்தும் தேர்தல் ஆணையம் எடுத்துக்கொள்ளவில்லை எனவும் வெறும் 12 எம் . எல் . ஏக்களை கொண்டிருந்த பன்னீரின் கோரிக்கையை ஏற்று ஏன் சின்னத்தை முடக்க வேண்டும் எனவும் டிடிவி கேள்வி எழுப்பியுள்ளார் . குறுக்கு விசாரணைக்கு அனுமதிக்கிறோம் என்று சொல்லிவிட்டு இப்பொது தேர்தல் ஆணையம் நிராகரித்திருப்பது சந்தேகத்தை எழுப்புவதாகவும் இதில் மத்திய அரசின் தலையீடு கண்டிப்பாக இருக்கிறது எனவும் டிடிவி குற்றம் சாட்டியுள்ளார் .


சாதி , மத ரீதியாக காங்கிரஸ் மக்களை பிளவுபடுத்த முயற்சிப்பதாக பிரதமர் மோடி விமர்சித்துள்ளார் . குஜராத் மாநில சட்டமன்றத் தேர்தல் வரும் 9 மற்றும் 14 ஆகிய தேதிகளில் இரண்டு கட்டங்களாக நடைபெற உள்ளது . அதற்காக தீவிரமாக பிரசாரங்களை மேற்கொண்டுவரும் பாஜகவும் காங்கிரசும் , தேர்தல் நெருங்கிவிட்டதால் பிரசாரத்தையும் தீவிரப்படுத்தியுள்ளனர் . இரு கட்சியினரும் பரஸ்பரம் குற்றச்சாட்டுகளை முன்வைத்து பிரசாரம் செய்துவருகின்றனர் . பிரதமர் மோடியின் சொந்த மாநிலமான குஜராத்தில் கண்டிப்பாக ஜெயித்தே தீரவேண்டும் என்ற முடிவில் பாஜக பிரசாரங்களை மேற்கொண்டு வருகிறது . அதேநேரத்தில் தொடர் தோல்விகளிலிருந்து மீண்டு குஜராத்தில் வெற்றி பெற வேண்டும் என காங்கிரஸும் முனைப்புடன் உள்ளது . இந்நிலையில் , பிரசாரத்திற்காக இன்று குஜராத் வந்த பிரதமர் மோடி , கட்ச் மற்றும் பரூச் ஆகிய மாவட்டங்களில் பிரசாரம் செய்தார் . பரூச் பிரசாரக் கூட்டத்தில் பேசிய பிரதமர் மோடி , சாதி மற்றும் மதத்தின் பெயரால் மக்களை பிளவுபடுத்த காங்கிரஸ் முயற்சி செய்கிறது . ஆனால் , காங்கிரஸ் கட்சியின் நோக்கம் என்ன என்பதை குஜராத் மக்கள் நன்கு அறிவர் . சாதிச்சண்டை , மதச்சண்டை ஆகியவற்றை ஏற்படுத்த காங்கிரஸ் முயற்சிக்கிறது . அப்படி மக்கள் , தங்களுக்குள் சண்டையிட்டுக் கொண்டால் , அதைப் பார்த்துக்கொண்டு காங்கிரஸ் பாலாடை சாப்பிட்டுக் கொண்டிருக்கும் என காங்கிரஸை பிரதமர் மோடி கடுமையாக விமர்சித்தார் .


ஆட்சியாளர்களின் கடும் எதிர்ப்பையும் மீறி தமிழகம் முழுவதும் திமுக சார்பில் குளங்கள் தூர்வாரும் பணிகள் சிறப்பாக நடைபெற்று வருவதாக மு . க . ஸ்டாலின் தெரிவித்துள்ளார் . திருச்சிக்கு உட்பட்ட தென்னூரில் உள்ள பெரிய நாச்சியம்மன் கோயில் குளம் தூர்வாரும் பணிகளை ஸ்டாலின் நேரில் பார்வையிட்டார் . இதனைத்தொடர்ந்து செய்தியாளர்களிடம் பேசிய அவர் , தமிழகத்தில் தலை விரித்து ஆடும் குடிநீர் பிரச்னையை மையமாக வைத்து , குளங்கள் மற்றும் குட்டைகளை , தூர்வார வேண்டும் என்று திமுக நிர்வாகிகளுக்கு வேண்டுகோள் விடுத்திருப்பதாக தெரிவித்தார் . இந்தப் பணிகள் இன்றைக்கு தமிழகத்திலே பல்வேறு இடங்களில் நடைபெற்றுக்கொண்டிருப்பதாக ஸ்டாலின் தெரிவித்தார் . தற்போது நடந்து கொண்டிருக்கும் அதிமுக ஆட்சி , அது ஏற்கனவே இருந்த 5 ஆண்டு ஆட்சியாக இருந்தாலும் சரி அல்லது பினாமி ஆட்சியாக இருந்தாலும் சரி , அதற்கான பணிகளில் அவர்கள் முனைப்புடன் ஈடுபடவில்லை என குற்றம்சாட்டினார் . திருச்சி மாவட்டத்தில் உள்ள இந்த தொகுதியில் நடைபெற்று வரும் தூர்வாரும் பணியை ஆய்வு செய்த தான் . இதனையடுத்து கரூருக்கு கரூருக்கு செல்லவுள்ளதாக தெரிவித்தார் . தொடர்ந்து குளித்தலை உள்ளிட்ட தமிழகத்தின் அனைத்துப் பகுதிகளில் நடைபெறும் தூர்வாரும் பணிகளை பார்வையிட உள்ளதாக ஸ்டாலின் தெரிவித்தார் .


நடன இயக்குநருடன் ஏற்பட்ட நெருக்கமான ஸ்டெப்பால் கர்ப்பமான முன்னணி நடிகை , திரையுலகினர் யாருக்கும் அறிவிக்காமல் அவசர கல்யாணம் செய்துகொள்கிறார் . ’சித்து பிளஸ் டூ ' எனும் திரைப்படத்தின் மூலம் தமிழ் திரையுலகில் கதாநாயகியாக அறிமுகம் ஆனவர் சாந்தினி . முதல் படத்தில் பாக்யராஜின் மகன் சாந்தனுவுடன் ஜோடியாக நடித்தார் . இதன் பிறகு மன்னர் வகையறா , ராஜா ரங்கூஸ்கி , வில் அம்பு என பல்வேறு படங்களில் சாந்தினி நடித்தார் . விஜய் சேதுபதியின் கவன் படத்தில் கூட சிறு வேடத்தில் தோன்றி கவர்ச்சி விருந்து அளித்திருப்பார் சாந்தினி . ஆனால் சாந்தினி நடிப்பில் வெளியான படங்கள் எதுவும் பெரிய அளவில் வெற்றி பெறவில்லை . இதனால் பட வாய்ப்புகள் இல்லாமல் சாந்தினி சிரமப்பட்டு வந்தார் . இதனிடையே கடந்த ஐந்து வருடங்களாக நந்தா என்பவரை சாந்தினி காதலித்து வந்துள்ளார் . டான்ஸ் மாஸ்டரான நந்தாவிடம் நடனம் பழகச் சென்ற போது சாந்தினிக்கு காதல் ஏற்பட்டுள்ளது . சுமார் 5 வருடங்களாக இருவரும் காதலித்து வந்துள்ளனர் . இதனிடையே பட வாய்ப்புகள் இல்லாத நிலையில் சாந்தினியின் குடும்பத்தினர் அவருக்கு திருமண வரண் பார்க்க ஆரம்பித்துள்ளனர் . அப்போது தான் நந்தாவை காதலிப்பதாகவும் திருமணம் செய்து கொள்ள உள்ளதாகவும் சாந்தினி கூறியுள்ளார் . இதனை தொடர்ந்து வேறு வழியில்லாமல் சாந்தினியின் காதலுக்கு அவரது பெற்றோர் பச்சைக் கொடி காட்டியுள்ளனர் . மேலும் திருமணத்தையும் உடனடியாக நடத்த வேண்டும் என்று அவர்கள் வலியுறுத்தினர் . இதனால் சாந்தினி – நந்தா திருமணம் சென்னையில் நாளை அவசர அவசரமாக நடைபெற உள்ளது . சாந்தினி தனது நெருங்கிய நண்பர்களுக்கு மட்டும் அழைப்பு விடுத்துள்ளதாக கூறப்படுகிறது . திருமணத்துக்கு முன்பே கர்ப்பம் என்பது மிக சர்வசாதாரணம் ஆகிவிட்ட நிலையில் சாந்தினி இவ்வளவு ரகசியமாக திருமணம் செய்யவேண்டிய அவசியம் என்ன என்பது புரியாத புதிராக இருக்கிறது .


அமெரிக்க ஓபன் டென்னிஸ் போட்டியில் ஜுவான் மார்டின் டெல் போட்ரோ , ரஃபேல் நடால் , கோகோ வான்டெவெக் , மேடிசன் கீஸ் ஆகியோர் அரையிறுதிக்கு முன்னேறினர் . ஆண்டின் கடைசி கிராண்ட்ஸ்லாம் போட்டியான அமெரிக்க ஓபன் டென்னிஸ் போட்டியின் ஆடவர் ஒற்றையர் பிரிவு காலிறுதி ஆட்டத்தில் ஐந்து முறை சாம்பியனான ஸ்விட்சர்லாந்தின் ரோஜர் ஃபெடரர் , போட்டித் தரவரிசையில் 24 - வது இடத்தில் இருக்கும் டெல் போட்ரோவை சந்தித்தார் . இந்த ஆட்டத்தில் 7 - 5,3 - 6,7 - 6 ( 8 ) , 6 - 4 என்ற செட் கணக்கில் ரோஜர் ஃபெடரரை வீழ்த்தி வெற்றிப் பெற்றார் டெல் போட்ரோ . ஃபெடரர் 2017 - ஆம் ஆண்டு கிராண்ட்ஸ்லாம் சீசனில் சந்திக்கும் முதல் தோல்வி இதுவாகும் . முன்னதாக , கடந்த 2009 - ஆம் ஆண்டு அமெரிக்க ஓபனில் ஃபெடரரை வீழ்த்தி பட்டம் வென்றிருந்தார் டெல் போட்ரோ . அதையடுத்து 8 ஆண்டுகளுக்குப் பிறகு அமெரிக்க ஓபனில் மீண்டும் ஃபெடரரை சந்தித்த டெல் போட்ரோ , காலிறுதியிலேயே அவரை வெளியேற்றியுள்ளார் . அதேபோல் , அந்த சீசனின் அரையிறுதியில் நடாலை வீழ்த்தி இறுதிச் சுற்றுக்கு முன்னேறிய டெல் போட்ரோ , இந்த சீசனிலும் அரையிறுதியில் நடாலை சந்திக்கிறார் என்பது குறிப்பிடத்தக்கது . மற்றொரு காலிறுதி ஆட்டத்தில் உலகின் முதல் நிலை வீரரான ஸ்பெயினின் ரஃபேல் நடால் , ரஷியாவின் ஆன்ட்ரு ருபலேவை சந்தித்தார் . அதில் , 6 - 1,6 - 2,6 - 2 என்ற செட் கணக்கில் ஆன்ட்ரு ருபலேவை வீழ்த்தி அரையிறுதிக்கு முன்னேறினார் நடால் . போட்டித் தரவரிசையில் 20 - வது இடத்தில் இருக்கும் அமெரிக்காவின் கோகோ வான்டெவெக் , 7 - 6 ( 4 ) , 6 - 3 என்ற செட் கணக்கில் கரோலினாவை வீழ்த்தினார் . இதேபோல் , மற்றொரு காலிறுதியில் , அமெரிக்காவின் மேடிசன் கீஸ் 6 - 3,6 - 3 என்ற நேர் செட் கணக்கில் எஸ்டோனியாவின் கையா கானேபியை வீழ்த்தினார் . இதையடுத்து , இரண்டு அரையிறுதி ஆட்டங்களிலும் மோதும் நான்கு வீராங்கனைகளுமே அமெரிக்கர்கள் என்பது குறிப்பிடத்தக்கது . அதில் ஒன்றில் வீனஸ் வில்லியம்ஸ் - ஸ்லோன் ஸ்டீபன்ஸும் , மற்றொன்றில் கோகோ வான்டெவெக் - மேடிசன் கீஸும் மோதுகின்றனர் .


முத்த போராட்டத்திற்கும் மாட்டிறைச்சி உண்ணும் போராட்டத்திற்கும் என்ன வித்தியாசம் , மாட்டிறைச்சியை சாப்பிட்டால் நீங்கள் ஹீரோ இல்லை என நடிகை கஸ்தூரி தனது ட்விட்டர் பக்கத்தில் சர்ச்சை பதிவை வெளியிட்டுள்ளார் . இறைச்சிக்காக மாடுகளை விற்க தடை விதித்து மத்திய அரசு பிறப்பித்த உத்தரவுக்கு எதிரான போராட்டம் தமிழகத்தில் தீவிரம் அடைந்து வரும் நிலையில் மத்திய அரசின் உத்தரவை கண்டித்து பல்வேறு அரசியல் தலைவர்களும் மாணவர்களும் அங்கங்கே போராட்டம் நடத்தி வருகின்றனர் . மாட்டிறைச்சி உண்ணும் போராட்டத்தில் கலந்து கொண்ட ஐஐடி மாணவர் சூரஜ் ராஜகோபாலன் முன்தினம் சென்னை வளாகத்திலேயே கொடூரமாக தாக்கிய சம்பவம் பெரும் பரபரப்பை ஏற்படுத்தியது . பீகாரை சேர்ந்த மணீஷ் என்ற மாணவனே தாக்கியதாகவும் , மணீஷ் வலதுசாரி இயக்கத்தை சேர்ந்தவர் எனவும் கூறப்படுகிறது . இந்நிலையில் நடிகை கஸ்தூரி டுவிட்டரில் சர்ச்சைக்குரிய கருத்துகளை பதிவிட்டுள்ளார் . அவரின் பதிவில் , மாட்டிறைச்சி உண்ணும் போராட்டம் தவறானது , அது மற்றவர்களின் கோபத்தை தூண்டும் விதத்தில் இருந்ததால் தான் அந்த மாணவர் தாக்கப்பட்டுள்ளார் . மற்றொரு ட்விட்டில் . . . இறைச்சிக்காக மாடுகள் விற்பனைக்கு தடை விதித்ததை நான் எதிர்க்கிறேன் , ஆனால் என்னுடைய உணவு முறை மற்றவர்களுக்கு இடையூறு ஏற்படுத்தும் விதத்தில் இருக்க கூடாது . மாட்டிறைச்சியை சாப்பிட்டால் நீங்கள் ஹீரோ இல்லை . மேலும் ஒரு ட்விட்டில் . . . ' ' முத்த போராட்டத்திற்கும் மாட்டிறைச்சி உண்ணும் போராட்டத்திற்கும் என்ன வித்தியாசம் , ஐஐடியில் படிக்கும் மாணவர்கள் இந்த போராட்டத்தை தவிர்த்திருக்கலாம் ' ' என பதிவிட்டுள்ளார் . நடிகை கஸ்தூரியின் இந்த சர்ச்சை ட்விட்டால் பல்வேறு தரப்பினரும் தங்களின் எதிர்ப்பை தெரிவித்து வருகின்றனர் . கடந்த சில தினங்களுக்கு மும்பு ரஜினி அரசியல் பிரவேசம் குறித்து கருத்து தெரிவித்து சர்ச்சையை கிளப்பியது குறிப்பிடத்தக்கது .


அஜித் , சிவா இணையும் அடுத்தப் படத்தை விரைந்து முடித்து ரிலீஸ் செய்துவிட வேண்டும் என்ற முனைப்பில் உள்ளது படக்குழு . வீரம் , வேதாளம் , விவேகம் என நடிகர் அஜித்தை வைத்து மூன்று படங்களை இயக்கி ஹாட்ரிக் கொடுத்தவர் இயக்குனர் சிவா . இவர் இயக்கத்தில் மீண்டும் அஜித் ஒரு படம் நடிக்கப்போவதாகவும் , அதனை சத்ய ஜோதி நிறுவனம் தயாரிக்க உள்ளதாகவும் அந்நிறுவனம் அறிவித்துள்ளது . இந்த நிலையில் , விவேகம் படம் மாதிரி அதிக நாட்கள் எடுக்காமல் , குறுகிய கால தயாரிப்பாக உருவாக்கும் நோக்கத்துடன் இந்தப் படத்தின் படப்படிப்பு திட்டமிடப்பட்டுள்ளது என்று தெரிவிக்கப்பட்டுள்ளது . தற்போது திரைக் கதையை இறுதி செய்யும் பணிகல் நடைப்பெற்று வருகிறது . அதனைத் தொடர்ந்து நடிகர்களை தேர்வு செய்யும் பணி நடக்கும் என்றும் அந்நிறுவனம் தெரிவித்துள்ளது . இந்தப் படத்தில் யுவன் சங்கர் ராஜா இசையமைப்பாளராக பணியாற்ற உள்ளார் . இந்தப் படத்தை விரைந்து முடித்து வரும் தீபாவளிக்கு வெளியிட்டாக வேண்டும் என்ற முனைப்பில் படக்குழு உள்ளது என்பது கொசுறு தகவல் .


போலந்து அணிக்கு எதிரான உலகக் கோப்பை போட்டியில் 1 - 2 என்ற கோல் கணக்கில் செனகல் அணி வெற்றி பெற்றது . உலகக் கோப்பை போட்டியின் குரூப் ஹெச் பிரிவில் இடம் பெற்றுள்ள போலந்து - செனகல் அணிகள் இடையிலான ஆட்டம் மாஸ்கோ ஸ்பார்டக் மைதானத்தில் நேற்று இரவு நடைபெற்றது . ஆட்டம் தொடக்கத்தில் போலந்து அணியின் கை ஓங்கி இருந்தது . எனினும் செனகல் அணியின் கேப்டனும் , நட்சத்திர வீரருமான சாடியோ மேன் தலைமையில் வீரர்கள் தங்களது திறமையான ஆட்டத்தை வெளிப்படுத்தினர் . அதன்படி , 38 - வது நிமிடத்தில் செனகல் வீரர் மேன் பந்தை கடத்தி சக வீரர் இட்ரிஸா குயேவுக்கு அனுப்பினார் . அதைத் தடுத்து போலந்து வீரர் தியாகோ சியோனக் வெளியில் அடிக்க முயன்ற போது , கோல்கம்பத்துக்குள் சென்று சேம்சைட் கோலானது . பின்னர் சாடியோ மேனுக்கு கிடைத்த கார்னர் வாய்ப்பை பயன்படுத்தி கோலடிக்க முயன்றும் முடியவில்லை . முதல் பாதி ஆட்ட நிறைவில் செனகல் 1 - 0 என முன்னிலை பெற்றிருந்தது . பின்னர் தொடங்கிய இரண்டாம் பாதி ஆட்டத்தில் போலந்து நட்சத்திர வீரர் ராபர்ட் லெவண்டோவ்ஸ்கி கோலடிக்க முயற்சி செய்தும் முடியவில்லை . ஆனால் , 60 - வது நிமிடத்தில் செனகல் முன்கள வீரர்கள் மியாங் நியாங் அற்புதமாக கோலடித்தார் . இதனால் 2 - 0 என செனகல் முன்னிலை பெற்றது . ஆட்டம் முடிய சிறிது நேரம் இருக்கையில் 86 - வது நிமிடத்தில் போலந்து வீரர் கிரகோர்ஸ் கியோசோவியக் ப்ரீ கிக் ஆறுதல் கோல் அடித்தார் . ஆட்டத்தின் இறுதியில் செனகல் அணி 2 - 1 என போலந்தை வீழ்த்தி உலகக் கோப்பையில் முதல் வெற்றியை பதிவு செய்தது .


விராட் கோலி தலைமையிலான இந்திய அணி , புதிய உச்சத்தை எட்டியுள்ளது . பல்வேறு சாதனைகளையும் நிகழ்த்திவருகிறது . இளம் வீரர்கள் நிறைந்த இந்திய அணியில் தோனி தான் அனைவரையும் காட்டிலும் சீனியர் . தோனிக்கு வயதும் 36 ஆகிவிட்டது . கடந்த சில தொடர்களில் ( தென்னாப்பிரிக்க தொடர் உட்பட ) பேட்டிங்கில் தோனி சோபிக்கவில்லை . தோனி பேட்டிங் சரியாக ஆடாதபோதெல்லாம் அவரது வயதையும் காரணம் காட்டி , அணியில் அவரது இருப்பு குறித்த விவாதங்களை சில முன்னாள் வீரர்கள் முன்னெடுக்கின்றனர் . சச்சினும் இதே பிரச்னையை எதிர்கொண்டார் . இறுதியில் 2011 உலக கோப்பையை வென்றவுடன் சர்வதேச கிரிக்கெட்டிலிருந்து ஓய்வுபெற்றார் . அதேபோலத்தான் தோனியும் . . 2019ம் ஆண்டு உலக கோப்பை அணியில் ஏற்கனவே உலக கோப்பையை வென்ற தோனி இடம்பெறுவது அவசியம் . தோனியின் அனுபவம் , ஆலோசனை இந்திய அணிக்கு தேவை . பேட்டிங்கில் சோபிக்கவில்லை என்றாலும் தற்போது வரை இந்திய அணியின் வெற்றிக்கு தோனியின் பங்களிப்பு கண்டிப்பாக இருக்கும் . சுழற்பந்து வீச்சாளர்களை வழிநடத்துவதிலும் ஆலோசனைகளை வழங்குவதிலும் தோனி வல்லவர் . இந்திய அணியில் அவ்வளவு எளிதாக வேறு யாரும் பூர்த்தி செய்துவிட முடியாது . தோனி ஓய்வு பெறுவதற்கு முன்பாக அவரது இடத்திற்கு ஒரு வீரரை தயார் செய்தாக வேண்டிய அவசியம் உள்ளது . இது உலக கோப்பைக்கு பின்புதான் . உலக கோப்பையில் தோனி கண்டிப்பாக விளையாடுவார் . தென்னாப்பிரிக்க தொடரில் சரியாக பேட்டிங் ஆடாத தோனி மீது தற்போதும் சில விமர்சனங்கள் எழுந்துள்ளன . இந்நிலையில் இதுகுறித்து கருத்து தெரிவித்துள்ள இந்திய அணியின் முன்னாள் வீரர் கிரண் மோர் , இந்திய அணியில் தோனியின் இடத்தை யாராலும் நிரப்ப முடியாது . இந்திய அணியின் ஒவ்வொரு வெற்றியிலும் தோனியின் பங்களிப்பு உள்ளது . தோனி பேட்டிங் சரியாக ஆடாவிட்டாலும் அவரது பங்களிப்பு இந்திய அணிக்கு தேவை . தோனி அணியில் இருப்பது கேப்டன் கோலிக்கு கூடுதல் பலமே என கிரண் மோர் தெரிவித்தார் .


புரோ கபடி லீக் சீசன் – 5 போட்டியின் முதல் ஆட்டத்தில் தெலுங்கு டைட்டன்ஸ் அணியிடம் தமிழ் தலைவாஸ் அணி 32 - 27 என்ற புள்ளிகள் கணக்கில் தோற்றது . புரோ கபடி லீக் சீசன் – 5 ஐதராபாதில் நேற்று தொடங்கியது . இதன் முதல் ஆட்டத்தில் அறிமுக அணியான தமிழ் தலைவாஸும் , தெலுங்கு டைட்டன்ஸýம் மோதின . இந்த ஆட்டத்தில் தெலுங்கு டைட்டன்ஸ் கேப்டன் ராகுல் செளத்ரி தனது அபார ரைடின் மூலம் தமிழ் தலைவாஸ் வீரர்களிடையே பதற்றத்தை ஏற்படுத்தினார் . இதனால் தெலுங்கு டைட்டன்ஸ் 7 - 4 என முன்னிலை பெற்றது . எனினும் 12 - வது நிமிடத்தில் சூப்பர் டேக்கிள் மூலம் சரிவிலிருந்து மீண்ட அணி தமிழ் தலைவாஸ் அணி , ஸ்கோரை 8 - 8 என்ற புள்ளிகள் கணக்கில் சமன் செய்தது . தெலுங்கு டைட்டன்ஸ் , ஒரு நிமிடத்தில் 6 புள்ளிகளைப் பெற , அந்த அணி 14 - 8 என்ற கணக்கில் மீண்டும் முன்னிலை பெற்றது . தொடர்ந்து ராகுல் செளத்ரி மேலும் 3 புள்ளிகளைக் கைப்பற்ற , முதல் பாதி ஆட்டநேர முடிவில் தெலுங்கு டைட்டன்ஸ் 18 - 11 என்ற கணக்கில் முன்னிலை பெற்று அசத்தியது . இரண்டாவது பாதி ஆட்டத்திலும் தெலுங்கு டைட்டன்ஸின் ஆதிக்கம்தான் . 28 - ஆவது நிமிடத்தில் ராகுல் செளத்ரி தனது 10 - வது புள்ளியைக் கைப்பற்ற , அந்த அணி 25 - 15 என்ற புள்ளிகள் கணக்கில் வலுவான நிலையை எட்டியது . 35 நிமிடங்களுக்குப் பிறகு தெலுகு டைட்டன்ஸ் அணி 29 - 19 என்ற கணக்கில் முன்னிலையில் இருந்தது . கடைசி நிமிடத்தில் 3 புள்ளிகளைப் பெற்றாலும் தமிழ் தலைவாஸ் அணியின் தோல்வி உறுதியானது . இறுதியில் தெலுங்கு டைட்டன்ஸ் 32 - 27 என்ற புள்ளிகள் கணக்கில் வென்றது . 10 புள்ளிகளை பெற்று முதல் போட்டியிலேயே " சூப்பர் - 10 ' சாதனையை நிகழ்த்திய தெலுங்கு டைட்டன்ஸ் அணியின் கேப்டன் ராகுல் செளத்ரி ஆட்டநாயகன் விருதை தட்டிச் சென்றார் .


2011 - க்குப் பிறகு சென்னை ஓபனில் பட்டம் வென்ற முதல் இந்திய ஜோடி என்ற பெருமையை ரோஹன் - ஜீவன் ஜோடிப் பெற்றுள்ளது . ஆடவர் இரட்டையர் பிரிவில் இந்தியாவின் ரோஹன் போபண்ணா - ஜீவன் நெடுஞ்செழியன் ஜோடி சாம்பியன் பட்டம் வென்றது . இந்த ஜோடி தங்களின் இறுதிச் சுற்றில் 6 - 3,6 - 4 என்ற நேர் செட்களில் சக நாட்டவர்களான பூரவ் ராஜா - திவிஜ் சரண் ஜோடியைத் தோற்கடித்தது . இரட்டையர் பிரிவில் ரோஹன் போபண்ணா வென்ற 15 - ஆவது சாம்பியன் பட்டம் இது . அதேநேரத்தில் அவர் சென்னை ஓபனில் முதல்முறையாக வாகை சூடியுள்ளார் . அதேபோல் , தமிழக வீரர் ஜீவன் நெடுஞ்செழியன் வென்ற முதல் ஏடிபி பட்டம் இது . முன்னதாக கடந்த ஆண்டு நடைபெற்ற சென்னை ஓபனில் சோம்தேவுடன் இணைந்து அரையிறுதி வரை முன்னேறியிருந்ததே ஜீவனின் அதிகபட்ச வெற்றியாக இருந்தது . 2011 - க்குப் பிறகு சென்னை ஓபனில் பட்டம் வென்ற முதல் இந்திய ஜோடி என்ற பெருமையையும் ரோஹன் - ஜீவன் ஜோடி பெற்றுள்ளது . வெற்றி குறித்துப் பேசிய ரோஹன் போபண்ணா , " இறுதிச்சுற்றில் 4 இந்தியர்கள் விளையாடியது என்பது இந்திய டென்னிஸுக்கு மிகப்பெரிய படிக்கற்கள் ஆகும் . இதன்மூலம் குறைந்தபட்சம் இரண்டு சிறுவர்கள் டென்னிஸ் விளையாடத் தொடங்கினால்கூட , அதனால் நான் மிகுந்த மகிழ்ச்சியடைவேன் ' என்றார் .


ரியோ டி ஜெனீரோ , கார்லஸ் ஆல்பர்ட்டோ . இவர் பிரேசில் கால்பந்து ஜாம்பவான்களில் ஒருவர் . இவர் செவ்வாய்க்கிழமை மாரடைப்பு ஏற்பட்டு மரணம் அடைந்தார் . இவருக்கு 72 வயதாகிறது . 1970–ஆம் ஆண்டு உலக கோப்பையை வென்ற பிரேசில் அணியின் கேப்டனாக இருந்தவர் கார்லஸ் ஆல்பர்ட்டோ . அந்த உலக கோப்பை இறுதி ஆட்டத்தில் இத்தாலியை 4–1 என்ற கோல் கணக்கில் வீழ்த்தியது . இந்த வெற்றியை பிரேசில் அடைந்ததில் , ஆல்பர்ட்டோவின் பங்கு மிகவும் முக்கியமானது . இந்த ஆட்டத்தில் ஆல்பர்ட்டோவின் அற்புதமான ஒரு கோலை இன்று வரை யாராலும் மறக்க முடியாததாக இருக்கிறது . இவர் இதுவரை 53 சர்வதேச போட்டிகளில் விளையாடியுள்ளார் . இவரப் போன்ற விளையாட்டு வீரரகள் மறிப்பது என்பது இவரது இரசிகர்களை மிகவும் துக்கத்தில் ஆழ்த்தும் என்பதில் எந்தவித ஐயமும் இல்லை…


மத்திய அரசு தூய்மை இந்தியா திட்டத்திற்காக செய்யும் விளம்பர செலவுத் தொகையில் ஏராளமான கழிப்பறைகள் கட்டலாம் என சிவசேனா கட்சி தெரிவித்துள்ளது . மத்திய அரசு மற்றும் மாகாராஷ்ட்ரா மாநில பாஜக அரசில் இடம் பெற்றுள்ள சிவசேனா கட்சி , பிரதமர் மோடி மற்றும் பாஜக வை தொடர்ந்து விமர்சனம் செய்து வருகிறது . பணமதிப்பிழப்பு நடவடிக்கை மற்றும் ஜி . எஸ் . டி . யால் பொருளாதார பாதிப்பு ஏற்பட்டுவிட்டதாக குற்றம்சாட்டி வருகிறது . எந்த விஷயமாக இருந்தாலும் அதில் அரசியல் ஆதாயத்தையும் , சுய விளம்பரத்தையும் பெறுவதில் பாஜக நிபுணத்துவம் பெற்ற கட்சியாக உள்ளது என்றும் சிவசேனா கட்சியின் தலைவர்கள் தொடர்ந்து விமர்சனம் செய்து வருகின்றனர் இந்நிலையில் சிவசேனாவின் அதிகாரப்பூர்வ நாளிதழான ‛சாம்னா ' வில் , கங்கை நதியை தூய்மை திட்டத்திற்கு மத்திய அரசு கோடிக்கணக்கில் பணம் செலவழித்தது . ஆனால் அத்திட்டத்தால் ஒரு பயனும் ஏற்படவில்லை என குறிப்பிடப்பட்டுள்ளது . . இதே போல் பிரதமர் மோடியின் விருப்பமான தூய்மை இந்தியா திட்டத்துக்கும் ஏற்படும் என்று குற்றம்சாட்டியுள்ளது . . தூய்மை இந்தியா திட்டத்துக்காக பிரதமர் தன் கையில் துடைப்பத்தை எடுத்தார் . , க்கள் எம் . எல் . ஏ . , க்கள் என வரிசையாக துடைப்பத்தை கையில் எடுத்தனர் . இது ஒரு நாடகம் என்றும் புகைப்படம் எடுப்பதற்காக மட்டுமே இந்த நிகழ்வு நடைபெற்றுள்ளதாகவும் சாம்னா குற்றம்சாட்டியுள்ள நாட்டின் மக்கள் தொகைக்கு ஏற்ப கழிப்பறைகள் கிடையாது என்றும் அதனால்தான் பொது மக்கள் திறந்தவெளியில் மலம் கழிக்க வேண்டிய நிலைக்கு தள்ளப்பட்டுள்ளனர் என்றும் குறிப்பிடப்பட்டுள்ளது . தூய்மை இந்தியா திட்டத்துக்கு செலவிடப்படும் பணத்தை கொண்டு நாட்டில் கழிப்பறைகளை மத்திய அரசும் , மாநில அரசும் கட்ட வேண்டும் என்றும் அந்த பத்திரிக்கையில் தெரவிக்கப்பட்டுள்ளது . தொடர்ந்து சிவசேனா கட்சி பாஜகவுக்கு எதிராக கருத்து தெரிவித்து வருவதால் . கூட்டணி உடையும் அபாயம் ஏற்பட்டுள்ளது .


டோனிக்கு வயதாகிவிட்டது என பலரும் விமர்சித்தனர் . ஆனால் நாளுக்கு நாள் அவரது ‘எனர்ஜி’ கூடுவதன் ரகசியம் இந்த விடியோவைப் பாருங்க டோனிக்கும் எனர்ஜி டானிக் யாருன்னு தெரியும் . ‘தல’ டோனியின் ஃபினிஷிங் சிக்சருடன் அவரது ரசிகர்களின் கொண்டாட்டம் நின்று விடுவதில்லை . டோனி கிரவுண்ட்ல தனது மகளுடன் கொஞ்சி ‘விளையாடுவது’ம் ரசிகர்களுக்கு ட்ரீட்தான் . டோனியின் மகள் ஸிவா தனது தந்தையுடன் விளையாடும் வீடியோ ஒன்று இப்போது செமையாக வைரல் ஆகியிருக்கிறது . கிரிக்கெட் மைதானத்தில் பயிற்சிக்கு இடையே டோனி சில நிமிடங்களை தந்து மகளுடன் செலவு செய்கிறார் . அந்தத் தருணத்தில் ஸிவா - வை , டோனியின் தொப்பியில் இடம் பெற்றிருக்கும் சென்னை சூப்பர் கிங்ஸ் ‘லோகோ’வான சிங்கம் கவர்ந்து விடுகிறது . உடனே டோனியின் தலையில் இருக்கும் தொப்பியை எட்டிப் பிடித்து கையில் எடுக்கிறாள் , குட்டிப் பெண் ஸிவா . மீண்டும் அந்தத் தொப்பியை டோனியின் தலையில் அணிவிக்க முயற்சிக்கிறாள் . தொடர்ந்து உற்சாகம் பொங்க மைதானத்தில் குதிகுதியென குதிக்கிறாள் ஸிவா . சென்னை சூப்பர் கிங்ஸ் அதிகாரபூர்வ ட்விட்டர் பக்கத்தில் இந்த வீடியோ பதிவிடப்பட்டிருக்கிறது . டோனியின் ரசிகர்களால் பகிரப்பட்டு வரும் இந்த வீடியோ வைரல் ஆகி , ஸிவாவை ‘இண்டர்நெட் டார்லிங்’ ஆக்கியிருக்கிறது பார்க்கிறவர்களுக்கே உற்சாகத்தை அள்ளித் தரும் இந்தக் காட்சிகள் .


ஆஸ்திரேலியாவுக்கு எதிரான இரண்டாவது டெஸ்ட் போட்டியில் 287 ரன்கள் என்ற இலக்கை விரட்டும் இந்திய அணி இரண்டாவது இன்னிங்ஸின் தொடக்கத்திலேயே இரண்டு விக்கெட்டுகளை இழந்துவிட்டது . இந்தியா - ஆஸ்திரேலியா இடையே அடிலெய்டில் நடந்த முதல் டெஸ்ட் போட்டியில் இந்திய அணி வெற்றி பெற்று 4 போட்டிகள் கொண்ட டெஸ்ட் தொடரில் 1 - 0 என முன்னிலை வகிக்கும் நிலையில் , இரண்டாவது டெஸ்ட் போட்டி பெர்த்தில் நடந்துவருகிறது . இந்த போட்டியில் வென்று 2 - 0 என முன்னிலை வகிக்கும் முனைப்பில் இந்திய அணியும் , இந்த போட்டியில் வென்று 1 - 1 என தொடரை சமன் செய்யும் முனைப்பில் ஆஸ்திரேலிய அணியும் களம் கண்டன . இந்த போட்டியில் முதலில் பேட்டிங் செய்த ஆஸ்திரேலிய அணி முதல் இன்னிங்ஸில் 326 ரன்களும் இந்திய அணி 283 ரன்களும் எடுத்தன . 43 ரன்கள் முன்னிலையுடன் இரண்டாவது இன்னிங்ஸை ஆடிய ஆஸ்திரேலிய அணி 243 ரன்களுக்கு ஆல் அவுட்டானது . இதையடுத்து 287 ரன்கள் என்ற இலக்குடன் இரண்டாவது இன்னிங்ஸை தொடங்கிய இந்திய அணியின் தொடக்க வீரர் ராகுல் , முதல் ஓவரிலேயே ஸ்டார்க்கின் பவுலிங்கில் போல்டாகி ரன் ஏதும் எடுக்காமல் வெளியேறினார் . ராகுலை தொடர்ந்து புஜாராவும் வெறும் 4 ரன்னில் ஹேசில்வுட்டின் பந்தில் விக்கெட் கீப்பர் டிம் பெய்னிடம் கேட்ச் கொடுத்து ஆட்டமிழந்தார் . ராகுல் வழக்கம்போலவே ஆட்டமிழந்ததால் , அவரது விக்கெட்டில் பெரிய ஆச்சரியமோ வியப்போ இழப்போ இல்லை . ஆனால் புஜாரா ஆட்டமிழந்தது இந்திய அணிக்கு பெரிய இழப்புதான் . எனினும் கோலி களத்தில் இருப்பதால் இந்திய அணி நம்பிக்கையுடன் உள்ளது . முரளி விஜயும் நிதானமாக ஆடிவருகிறார் .


அடுத்த ஆண்டு நடைபெறவுள்ள நாடாளுமன்றத் தேர்தலில் காங்கிரஸ் கட்சி தனிப் பெரும்பான்மையுடன் வெற்றி பெற்றால் நான் பிரதமராக பொறுப்பேற்பேன் என அக்கட்சியின் தலைவர் ராகுல் காந்தி அதிரடியாக தெரிவித்துள்ளார் . ராகுல் , இது போன்று கருத்து தெரிவித்துள்ளது இதுவே முதல்முறையாகும் கர்நாடகாவில் வரும் 12 ஆம் தேதி சட்டமன்றத் தேர்தல் நடைபெறவுள்ளது . பாஜக மற்றும் காங்கிரஸ் கட்சிகளிடையே இடையே கடும் போட்டி நிலவி வருகிறது . அங்கு தேர்தல் பிரச்சாரத்தில் ஈடுபட்ட காங்கிரஸ் தலைவர் ராகுல் காந்தி பெங்களூருவில் செய்தியாளர்களிடம் பேசினார் . அப்போது பல முக்கிய விஷயங்களில் பிரதமர் மோடி மவுனமாக உள்ளார் . ரபேல் விமான ஒப்பந்தம் குறித்து அவர் இதுவரை வாய் திறக்கவில்லை . அரசியல் சாசன அமைப்புகளை பாஜக தொடர்ந்து குறிவைத்து வருகிறது என குற்றம்சாட்டினார் . . அமித்ஷா மீது கொலை குற்றச்சாட்டு உள்ளது . அமித்ஷா மீது நம்பகத்தன்மை இருப்பதாக நினைக்கவேண்டாம் . பாஜக தலைவர் கொலை குற்றச்சாட்டுடன் உள்ளவர் என்பதை இந்திய மக்கள் மறந்து விட்டனர் . நேர்மையை பற்றி பேசும் கட்சி , அதன் தலைவராக கொலைக்குற்றச்சாட்டு உள்ளவரை கொண்டுள்ளது எனறும் அவர் குற்றம்சாட்டினார் . ஊழல் வழக்கில் சிறை சென்றவரை முதலமைச்சர் வேட்பாளராக்கியது ஏன் எனவும் , ரெட்டி சகோதரர்களுக்கு வாய்ப்பு கொடுத்தது ஏன் எனவும் பிரதமர் மோடி மற்றும் பாஜக தலைவர் அமித் ஷாவிடம் கர்நாடக மக்கள் கேள்வி எழுப்பியுள்ளனர் எனவும் தெரிவித்தார் . கர்நாடக மக்கள் இதற்கான பதிலை எதிர்பார்க்கின்றனர் என்று கூறிய ராகுல் காந்தி , . அடுத்த ஆண்டு நடைபெறவுள்ள நாடாளுமன்றத் தேர்தலில் காங்கிரஸ் கட்சி தனிப்பெரும்பான்மையுடன் வெற்றி பெற்றால் நான் பிரதமராக பதவி ஏற்பேன் எனவும் தெரிவித்தார் . காங்கிரஸ் கட்சி வெற்றி பெற்றால் பிரதமர் ஆவேன் என ராகுல் காந்தி தற்போதுதான் முதன் முறையாக வாய்திறந்து பேசியுள்ளார் . இதனால் வரும் நாடாளுமன்றத் தேர்தலில் ராகுல் காந்தி காங்கிரஸ் கட்சி சார்பில் பிரதமர் வேட்பாளராக நிறுத்தப்படுவார் என எதிர்பார்க்கப்படுகிறது .


தனியார் தொலைக்காட்சி நிகழ்ச்சியில் கலந்துகொண்டு பெண்கள் குறித்து சர்ச்சைக்குரிய வகையில் பேசிய ஹர்திக் பண்டியா மற்றும் ராகுல் ஆகிய இருவரும் ஆஸ்திரேலியாவுக்கு எதிரான முதல் ஒருநாள் போட்டியில் ஆடவில்லை . ஹர்திக் பாண்டியாவும் ராகுலும் ஆஸ்திரேலியாவுக்கு எதிரான ஒருநாள் தொடருக்கான அணியில் இடம்பெற்றுள்ளனர் . நாளை முதல் ஒருநாள் போட்டி சிட்னியில் நடக்கிறது . இதற்கிடையே தனியார் தொலைக்காட்சி நிகழ்ச்சி ஒன்றில் கலந்துகொண்ட ஹர்திக் பாண்டியாவும் ராகுலும் பெண்கள் குறித்து சர்ச்சைக்குரிய வகையில் பேசினர் . இந்த விவகாரம் பூதாகரமாக வெடித்தது . இதையடுத்து இந்த சம்பவம் குறித்து 24 மணி நேரத்தில் விளக்கமளிக்க வேண்டும் என ஹர்திக் பாண்டியா மற்றும் ராகுல் ஆகிய இருவருக்கும் பிசிசிஐ - யின் நிர்வாகக்குழு நோட்டீஸ் அனுப்பியது . அந்த சம்பவத்திற்கு வருத்தம் தெரிவித்து , ஹர்திக் பாண்டியா மன்னிப்பு கேட்டார் . நிகழ்ச்சியின் போக்கிற்கு ஏற்றவகையில் பதிலளித்தேனே தவிர , யாருடைய மனதையும் புண்படுத்துவதற்காக அல்ல என்று விளக்கமளித்த ஹர்திக் , பகிரங்கமாக மன்னிப்பும் கோரினார் . ஆனாலும் ஹர்திக் பாண்டியாவின் விளக்கத்தில் திருப்தியடையாத பிசிசிஐ நிர்வாகக்குழு தலைவர் வினோத் ராய் , ஹர்திக் பாண்டியா மற்றும் ராகுல் ஆகிய இருவருக்கும் 2 போட்டிகளில் ஆட தடை விதிக்குமாறு பிசிசிஐ - யிடம் பரிந்துரைத்துள்ளார் . இந்த தகவலை பிடிஐ செய்தி நிறுவனத்துக்கு நேற்று அளித்த பேட்டியில் வினோத் ராய் தெரிவித்திருந்தார் . நிர்வாகக்குழு உறுப்பினர் டயானா எடுல்ஜியும் இருவருக்கும் 2 போட்டிகளில் தடை விதிக்கக் கோரியிருந்தார் . இதுகுறித்து பிசிசிஐ விசாரித்துவருகிறது . இதற்கிடையே நாளை ஆஸ்திரேலியாவுக்கு எதிரான முதல் ஒருநாள் போட்டி நடக்க உள்ள நிலையில் , அந்த போட்டியில் ஹர்திக் பாண்டியா , ராகுல் ஆகிய இருவரும் ஆடவில்லை . ராகுல் இந்த சர்ச்சையில் சிக்கவில்லை என்றாலும் ஆஸ்திரேலிய தொடரில் ஆடும் லெவனில் இடம் கிடைத்திருக்காது . ஏனெனில் தொடக்க வீரர்கள் ரோஹித் சர்மாவும் தவானும் இருப்பதால் ராகுலுக்கு எதார்த்தமாகவே ஆட வாய்ப்பு கிடைத்திருக்காது . ஆனால் ஹர்திக் பாண்டியாவிற்கு ஆட வாய்ப்பிருந்தது . ஆனால் இந்த சர்ச்சையில் சிக்கியதால் அவர் முதல் ஒருநாள் போட்டியிலிருந்து நீக்கப்பட்டுள்ளார் . இருவரையும் முதல் போட்டியிலிருந்து நீக்கி பிசிசிஐ அதிரடி நடவடிக்கை எடுத்துள்ளது . இந்த செய்தியை பிடிஐ செய்தி நிறுவனம் வெளியிட்டுள்ளது .


இந்த வலியிலும் திமுக குடும்பத்தினருக்கு பாராட்டு . . ! அப்படிப்பட்ட மகத்தான காரணம் இதுதானாம் . . ! கலைஞர் அவர்களின் உடல் நிலையில் சற்று முன்னேற்றம் உள்ளது . . யாரும் வதந்திகளை நம்ப வேண்டாம் என்று தொடர்ந்து அறிக்கை வந்துக் கொண்டிருந்தாலும் , பல்வேறு அரசியல் கட்சி தலைவர்கள் முதல் கோடான கோடி மக்கள் வரை காவேரி மருத்துவமனை அருகே கூடி உள்ளனர் தொண்டர்களை அப்புறப்படுத்தும் வேளையில் காவல் துறையினர் இறங்கி இருந்தாலும் கட்டுக்கு அடங்காத கூட்டம் அங்கு கூடி உள்ளது . இது ஒரு பக்கம் இருக்க , திமுக செயல் தலைவர் ஸ்டாலின் தேவை இல்லாமல் பரப்பப்படும் வதந்திகளை நம்ப வேண்டாம் என தெரிவித்து இருந்தார் . இந்நிலையில் ஆ ராசா அவர்களும் கலைஞர் உடல் நலம் தேறி வருகிறது என மைக் மூலம் தொண்டர்கள் மத்தியில் தெரிவித்து இருந்தார் . இந்நிலையில் கலைஞர் கருணாநிதிக்கு செயற்கை சுவாசம் பொருத்தப்படவில்லை . இயற்கையாக அவர் சுவாசிக்கிறார் என ஒரு புகைப்படத்தையும் ஆதாரமாக வெளியிட்டது திமுக இதனை கண்ட தொண்டர்கள் பொதுமக்கள் என பெரும்பாலோனோர் , கலைஞரின் உடல் நிலை குறித்து உண்மைதன்மையை திமுக குடும்பத்தினர் ஆதாரமாக வெளியிட்டு உள்ளதற்கு பல்வேறு தரப்பினர் பாராட்டு மழை தெரிவித்து உள்ளனர் . இந்த வலியிலும் , திமுக குடும்பத்தினருக்கு பாராட்டு ஒருபக்கம் இருக்க , இதே போன்று ஜெயலலிதா சிகிச்சை பெற்ற போது ஒரு புகைப்படத்தையாவாது அப்போதே வெளியிட்டு இருக்கலாமே என கருத்து தெரிவித்து உள்ளனர்


காவிரி மேலாண்மை வாரியம் அமைக்கக்கோரி , சென்னை வள்ளுவர் கோட்டத்தில் ஆர்ப்பாட்டம் நடத்திய மு . க . ஸ்டாலின் உள்ளிட்டவர்களை போலீசார் கைது செய்துள்ளனர் . காவிரி மேலாண்மை வாரியம் அமைக்க உச்சநீதிமன்றம் விதித்த கெடு , கடந்த 29 ஆம் தேதி முடிவடைந்த நிலையில் , மேலாண்மை வாரியம் அமைக்கப்படவில்லை . உச்சநீதிமன்றம் விதித்த 6 வார கால அவகாசம் வரையில் அமைதி காத்துவிட்டு , ஸ்கீம் என்பதற்கு விளக்கம் கேட்டு உச்சநீதிமன்றத்தை மத்திய அரசு நாடியுள்ளது . இந்த நிலையில் , காவிரி விவகாரத்தில் அடுத்தகட்ட நடவடிக்கை குறித்து முடிவு செய்ய திமுக சார்பில் இன்று அனைத்து கட்சி கூட்டம் நடைபெற்றது . திமுக செயல் தலைவர் ஸ்டாலின் தலைமையில் இந்த கூட்டம் நடைபெற்றது . இந்த கூட்டத்தில் காங்கிரஸ் , கம்யூனிஸ்ட் உள்ளிட்ட கட்சி தலைவர்கள் பங்கேற்றனர் . இந்த கூட்டத்தில் முக்கிய தீர்மானங்கள் நிறைவேற்றப்பட்டாக மு . க . ஸ்டாலின் கூறினார் . வரும் 5 ஆம் தேதி அன்று தமிழகம் முழுவதும் முழு அடைப்பு போராட்டம் நடத்தப்படும் என்றும் , அனைத்து தரப்பினரும் ஒத்துழைப்பு நல்க வேண்டும் என்றும் செய்தியாளர்கள் சந்திப்பின்போது மு . க . ஸ்டாலின் கேட்டுக் கொண்டார் . இதன் பிறகு மு . க . ஸ்டாலின் மற்றும் அனைத்து கட்சியி தலைவர்களும் , சென்னை வள்ளுவர் கோட்டத்துக்கு சென்றனர் . அங்கு காவிரி மேலாண்மை வாரியம் அமைக்க வலியுறுத்தி அனைத்து கட்சியினரும் போராட்டத்தில் ஈடுபட்டனர் . அப்போது , மத்திய அரசை ராஜினாமா செய்யகோரும் பதாகைகளை அவர்கள் ஏந்தி இருந்தனர் . இந்த போராட்டத்தில் , திருநாவுக்கரசர் , ராமசாமி , திருமாவளவன் , கி . வீரமணி , உதயநிதி ஸ்டாலின் உள்ளிட்ட பலர் கலந்து கொண்டனர் . அப்போது , போலீசார் மு . க . ஸ்டாலின் உள்ளிட்டவர்களை கைது செய்தனர் . இதனை அடுத்து வள்ளவர்கோட்டத்தில் திமுகவினர் போராட்டத்தில் ஈடுபட்டு வருகின்றனர் . இதனால் அப்பகுதியில் போக்குவரத்து நெரிசல் ஏற்பட்டுள்ளது . மு . க . ஸ்டாலின் கைது செய்யப்பட்டதற்கு எதிர்ப்பு தெரிவித்து புதுச்சேரி , தஞ்சை உள்ளிட்ட பல இடங்களில் திமுகவினர் சாலை மறியலில் ஈடுபட்டு வருகின்றனர் .


இங்கிலாந்துக்கு எதிரான கடைசி டெஸ்ட் போட்டியின் முதல் நாள் ஆட்டநேர முடிவில் பவுண்டரி லைனில் ஃபீல்டிங் செய்துகொண்டிருந்த ஷிகர் தவான் , பஞ்சாப்பின் பங்ரா நடனத்தை ஆடி ரசிகர்களை மகிழ்வித்தார் . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரை இங்கிலாந்து அணி 3 - 1 என வென்ற நிலையில் , கடைசி டெஸ்ட் போட்டி லண்டன் ஓவல் மைதானத்தில் நேற்று தொடங்கி நடைபெற்றுவருகிறது . இந்த போட்டியில் டாஸ் வென்ற இங்கிலாந்து அணி முதலில் பேட்டிங் செய்துவருகிறது . முதல் நாள் ஆட்டநேர முடிவில் அந்த அணி 7 விக்கெட் இழப்பிற்கு 198 ரன்கள் எடுத்துள்ளது . முதல் நான்கு போட்டிகளிலும் சரியாக ஆடாத குக் , இந்த போட்டியுடன் ஓய்வு பெற உள்ள நிலையில் , முதல் இன்னிங்ஸில் 71 ரன்கள் குவித்தார் . அவரை தவிர மொயின் அலி மட்டுமே சிறப்பாக ஆடி அரைசதம் அடித்தார் . மற்றபடி ரூட் , பேர்ஸ்டோ , சாம் கரன் , ஸ்டோக்ஸ் ஆகியோர் சோபிக்கவில்லை . 133வது ரன்னில் இரண்டாவது விக்கெட்டாக குக்கின் விக்கெட்டை இழந்த இங்கிலாந்து அணி 181 ரன்னுக்கு 7 விக்கெட்டுகளை இழந்தது . முதல் நாள் ஆட்ட நேர முடிவில் 198 ரன்கள் மட்டுமே எடுத்தது அந்த அணி . நேற்றைய ஆட்டம் முடிய இருந்த நிலையில் , 89வது ஓவரின்போது , பவுண்டரி லைனில் ஃபீல்டிங் செய்துகொண்டிருந்த தவான் , பஞ்சாப்பின் பாரம்பரிய நடனமான பங்ரா நடனமாடி ரசிகர்களை மகிழ்வித்தார் . தவானின் நடனம் , வர்ணனையாளர்களிடமும் தாக்கத்தை ஏற்படுத்தியது . தவானின் நடனத்தை கண்டு உற்சாகமடைந்த ஹர்பஜன் சிங் , பங்ரா நடனத்தின் ஸ்டெப்பை போட்டார் . பிறகு சக வர்ணனையாளரும் இங்கிலாந்து அணியின் முன்னாள் வீரருமான டேவிட் லாய்டுக்கு பங்ரா நடனத்தை கற்றுக்கொடுக்க , லாய்டும் பங்ரா நடனம் ஆடினார் . அந்த வீடியோ சமூக வலைதளங்களில் வைரலாகிவருகிறது .


இயக்குனர் கார்த்திக் சுப்புராஜ் இயக்கி உருவாகி உள்ள படம் பேட்ட . பட நாயகன் ரஜினிகாந்துடன் திரிஷா , சிம்ரன் , நவாசுதீன் , விஜய் சேதுபதி என பல முக்கிய ஸ்டார்ஸ் நடித்து இருக்காங்க . ரசிகர்கள் மத்தியில் பெரும் வரவேற்பை பெற்று உள்ள இந்த படம் எப்போது திரைக்கு வரும் என்ற எதிர்பார்ப்பு கிளம்பி உள்ளது . இந்த நிலையில் கடந்த 9 ஆம் தேதியன்று சென்னை தாம்பரத்தில் உள்ள , ஒரு தனியார் கல்லூரியில் இசை வெளியீட்டு விழா நடைப்பெற்றது . இந்த விழாவிற்கு சரியான நேரத்தில் ரஜினிகாந்த் , கலாநிதிமாறன் , திரிஷா மற்றும் படக்குழுவினர் வந்து சேர்ந்தனர் . படத்தில் எப்படி வில்லன் சற்று தாமதமாக வருவார்களோ அதே போன்றே , இந்த படத்தில் ரஜினிக்கு வில்லனாக நடித்து இருக்கும் விஜய் சேதுபதியும் விழாவிற்கு தாமதமாகவே வந்தார் . ஏன் இவர் மட்டும் தாமதமாக வந்தார் என்பதற்கான பதில் இப்போது கிடைத்து உள்ளது . அதாவது , விஜய் சேதுபதி , ஒகேனக்கல்லில் படப்படிப்பில் இருந்துள்ளார் . அவர் அங்கிருந்து சென்னை வந்து உடனே ஸ்பாட்டுக்கு செல்ல தயாரிப்பு நிறுவனம் தனி விமானத்தை அனுப்பி உள்ளதாக தகவல் வெளியாகி உள்ளது . இந்த விமானம் மூலம் அவசர அவசரமாக வந்து தான் பேட்ட இசை வெளியீட்டு நிகழ்ச்சியில் கலந்துக்கொண்டு உள்ளார் விஜய் சேதுபதி


ஊழல் செய்பவர்களை அச்சுறுத்தும் வகையில் புலியாக அமைய வேண்டிய லோக் அயுக்தா , ஆட்சியாளர்களைக் கண்டு அஞ்சி ஓடும் எலியாக மாற்றப்பட்டுள்ளது . ஊழலை ஒழிப்பதற்கு பதிலாக ஊழலை வளர்க்கும் இந்த அமைப்பை ஏற்க முடியாது என டாக்டர் ராமதாஸ் தெரிவித்துள்ளார் . இதுகுறித்து அவர் வெளியிட்டுள்ள அறிக்கையில் ; தமிழ்நாட்டில் லோக் அயுக்தா அமைப்பை ஏற்படுத்துவதற்கான சட்டம் சட்டப்பேரவையில் நிறைவேற்றப் பட்டுள்ளது . லோக் அயுக்தா அமைப்பு எப்படி இருந்து விடக்கூடாது என்று அச்சம் தெரிவித்திருந்தேனோ , அதே போன்று தான் உருவாக்கப்படவிருக்கிறது . கோட்டையைக் காவல் காப்பதற்காக வலிமையும் , வீரமும் மிக்க படைவீரனை நிறுத்துவதற்கு மாற்றாக சோளக்கொல்லை பொம்மையை நிறுத்தினால் எப்படி இருக்குமோ , அதேபோன்று தான் தமிழக அரசு உருவாக்கவுள்ள லோக் அயுக்தாவும் அமையும் . உச்சநீதிமன்றம் விதித்த கெடுவாலும் , பா . ம . க . உள்ளிட்ட எதிர்க்கட்சிகள் தொடர்ந்து அளித்து வரும் அழுத்தத்தாலும் லோக் அயுக்தாவை உருவாக்க வேண்டிய கட்டாயத்துக்கு ஆளான பினாமி அரசு , லோக் அயுக்தாவாகவும் இருக்க வேண்டும் ; தங்களின் ஊழல்களையும் கண்டு கொள்ளக்கூடாது என்ற எண்ணத்தில் பொம்மை அமைப்பை உருவாக்கவே வகை செய்திருக்கிறது . தமிழக அரசு உருவாக்க உள்ள லோக் அயுக்தாவால் ஊழலை எந்த வகையிலும் கட்டுப்படுத்த முடியாது என்பது தான் உண்மை . தமிழக முதலமைச்சரும் லோக் அயுக்தாவின் அதிகார வரம்புக்குள் வருவார் என்று சட்டத்தில் எந்த இடத்திலும் குறிப்பிடப்படவில்லை . முதலமைச்சரும் ஓர் அமைச்சராகக் கருதப்படுவார் என்று 2 ( 1 ) ( ஐ ) - பிரிவில் கூறப்பட்டிருப்பதன் அடிப்படையில் மட்டுமே முதலமைச்சர் மீதான ஊழல் புகாரை விசாரிக்கும் படி லோக் அயுக்தாவை கோர முடியும் . இந்த குழப்பத்தை முதலமைச்சர்கள் சாதகமாக பயன்படுத்திக் கொள்ள முடியும் . ஓர் அரசு நிர்வாகத்தில் மிகப்பெரிய அளவில் ஊழல் நடைபெறுவது ஒப்பந்தங்களை வழங்குவதிலும் , உள்ளாட்சி அமைப்புகள் மூலம் செயல்படுத்தப்படும் திட்டங்களிலும் தான் . ஆனால் , இவை இரண்டிலும் நடைபெறும் முறைகேடுகள் குறித்து விசாரிக்கும் அதிகாரம் லோக் அயுக்தாவுக்கு இல்லை . அதேபோல் , அரசு அலுவலகங்களில் நடைபெறும் ஊழல்கள் குறித்த புகார்களை லோக் அயுக்தா நேரடியாக விசாரிக்க முடியாது . தமிழக அரசின் ஊழல் தடுப்பு மற்றும் கண்காணிப்பு ஆணையரிடம் இது குறித்து புகார் அளித்து , அதில் முகாந்திரம் இருப்பதாக அவர் கருதினால் மட்டுமே அப்புகார் லோக் அயுக்தாவுக்கு அனுப்பி வைக்கப்படுமாம் . இவ்வாறு எந்த அதிகாரமும் இல்லாத லோக் அயுக்தா அமைப்பை உருவாக்குவதற்கு பதிலாக , ஊழலை சட்டப்பூர்வமாக்குவதாக அரசு அறிவித்து விடலாம் . லோக் அயுக்தாவாக நியமிக்கப்படுவதற்கான தகுதிகளும் , லோக் அயுக்தாவை தேர்வு செய்வதற்காக அமைக்கப்படவுள்ள குழுவும் லோக் அயுக்தா குறித்த கொஞ்ச நஞ்ச நம்பிக்கையையும் தகர்க்கின்றன . லோக் அயுக்தாவாக நியமிக்கப்படுவர்கள் அப்பழுக்கற்ற பின்னணி கொண்ட , தமிழகத்தைச் சேர்ந்த ஓய்வுபெற்ற உச்சநீதிமன்ற நீதிபதியாகவோ , உயர்நீதிமன்றத் தலைமை நீதிபதியாகவோ இருக்க வேண்டும் என்று கடந்த வாரம் வெளியிட்ட அறிக்கையில் நான் வலியுறுத்தியிருந்தேன் . ஆனால் , ஓய்வுபெற்ற உயர்நீதிமன்ற நீதிபதியைக் கூட லோக் அயுக்தாவாக நியமிக்கலாம் என்று சட்டத்தில் கூறப்பட்டுள்ளது . கடந்த காலங்களில் ஜெயலலிதாவை ‘இதயதெய்வமே வணங்குகிறேன்’ என்று பதாகை அமைத்த உயர்நீதிமன்ற நீதிபதிகள் உண்டு . அப்படிப்பட்டவர்கள் லோக் அயுக்தாவாக நியமிக்கப்பட்டு விட்டால் தமிழகத்தில் அரசு நிர்வாகம் என்ன ஆகும் ? என்று நினைத்துப் பார்க்கவே மிகவும் அச்சமாக உள்ளது . அதேபோல் , முதலமைச்சர் , சட்டப்பேரவைத் தலைவர் , எதிர்க்கட்சித் தலைவர் ஆகிய மூவர் அடங்கிய குழு தான் லோக் அயுக்தாவை தேர்வு செய்யும் என அறிவிக்கப்பட்டிருப்பது மிகவும் அபத்தமானதாகும் . நீதித்துறையின் பிரதிநிதி இல்லாத லோக் அயுக்தா தேர்வுக்குழு நம்பத்தகுந்ததாக அமையாது . தேசிய அளவில் ஊழலை ஒழிக்கும் அமைப்பான லோக்பாலை தேர்வு செய்வதற்கான குழுவில் பிரதமர் , மக்களவைத் தலைவர் , எதிர்க்கட்சித் தலைவர் , உச்சநீதிமன்ற தலைமை நீதிபதி , புகழ்பெற்ற வல்லுனர் என ஐவர் இடம்பெற்றிருப்பார்கள் . இதன்மூலம் தகுதியான ஒருவர் மட்டுமே லோக்பால் தலைவராக தேர்ந்தெடுக்கப்படுவார் . ஆனால் , நீதித்துறையினர் இல்லாத தேர்வுக்குழு அரசியல் குழுவாகவே அமையும் . தமிழகத்தில் தகவல் உரிமை ஆணையத்தின் தலைவர் மற்றும் உறுப்பினர்களை இத்தகைய குழுவே தேர்ந்தெடுக்கிறது . இதற்கான கூட்டத்தில் எதிர்க்கட்சித் தலைவர் பங்கேற்க முடியாத சூழலை உருவாக்கி ஆளுங்கட்சிக்கு சாதகமானவர்களை தேர்வு செய்வதே வழக்கமாக உள்ளது . திமுக ஆட்சியின் போது , தலைமைச் செயலாளர் பதவியிலிருந்து ஓய்வு பெற்ற ஸ்ரீபதியையும் , அதிமுக ஆட்சியில் காவல்துறை தலைமை இயக்குனர் பதவியிலிருந்து ஓய்வுபெற்ற இராமானுஜத்தையும் , பின்னர் முதல்வரின் செயலராக இருந்து ஓய்வு பெற்ற ஷீலாப்பிரியாவையும் நியமித்து தகவல் உரிமை ஆணையத்தை இரு கட்சிகளும் தங்கள் கட்டுப்பாட்டில் வைத்துக் கொண்டன . அதேபோன்று லோக் அயுக்தாவுக்கும் தங்களுக்கு சாதகமான ஒருவரை நியமித்து , வழக்கம் போல ஊழலை தொடரும் கொடுமை தான் நடக்கப் போகிறது . இதற்கெல்லாம் மேலாக , லோக் அயுக்தாவில் தவறான புகார்களை அளிப்பவர்களுக்கு ஓராண்டு சிறை தண்டனையும் , ஒரு லட்சம் அபராதமும் விதிக்கப்படும் என்று எச்சரிக்கப்பட்டிருக்கிறது . ஊழல்கள் குறித்து எவரும் புகார் செய்யக்கூடாது என்பதற்காகவே இத்தகைய மிரட்டல் பிரிவு சேர்க்கப்பட்டுள்ளது . மொத்ததில் ஊழல் செய்பவர்களை அச்சுறுத்தும் வகையில் புலியாக அமைய வேண்டிய லோக் அயுக்தா , ஆட்சியாளர்களைக் கண்டு அஞ்சி ஓடும் எலியாக மாற்றப்பட்டுள்ளது . ஊழலை ஒழிப்பதற்கு பதிலாக ஊழலை வளர்க்கும் இந்த அமைப்பை ஏற்க முடியாது . இதற்கு மாற்றாக அனைத்து அதிகாரங்களும் கொண்ட புதிய லோக் அயுக்தா சட்டத்தை பேரவையைக் கூட்டி நிறைவேற்ற அரசு முன்வர வேண்டும் .


திமுக தலைவர் கருணாநிதியின் உடல் நிலையில் நேற்று சற்று பின்னடைவு ஏற்பட்ட நிலையில் இன்று காவேரி மருத்துவமனை வந்த வைகோ , கலைஞர் கருணாநிதி எமனையே வெல்வார் என்றும் , அவர் விரைவில் குணமடைவார் என்றும் இது ஒரு மெடிக்கல் மிராக்கிள் என்றும் ஆவேசமாக பேசினார் . காவேரி மருத்துவமனையில் சிகிச்சை பெற்று வரும் திமுக தலைவர் கருணாநிதியின் உடல்நிலை நேற்று மாலை சற்று மோசமடைந்தது . இது தொடர்பாக மருத்துவமனை சார்பில் அறிக்கை வெளி வந்ததும் தொண்டர்களிடைபே பரபரப்பு தொற்றிக் கொண்டது . ஆயிரக்கணக்கான தொண்டர்கள் மருத்துவமனை முன்பு குவிந்தனர் . இதனால் அங்கு பதற்றம் ஏற்பட்டது . அவர்கள் கலைந்து செல்லாததால் போலீசார் தொண்டர்கள் மீது தடியடி நடத்தினர் . இதையடுத்து திமுக செயல் தலைவர் மு . க . ஸ்டாலின் , நம் அனைவரின் அன்புக்குரிய தலைவர் கருணாநிதியின் உடல்நிலையில் காவேரி மருத்துவமனை அறிக்கையில் கூறியிருப்பது போல் எதிர்பாராத விதமாக ஒரு தற்காலிக பின்னடைவு ஏற்பட்டு , டாக்டர்களின் தீவிர சிக்கிச்சைக்கு பிறகு தற்போது தலைவர் கருணாநிதியின் உடல்நிலை சீராகி வருகிறது எனவே கலைந்து செல்லுமாறு கேட்டுக் கொண்டார் . . இந்நிலையில் கருணாநிதி உடல் நலம் குறித்து விசாரிக்க காவேரி மருத்துவமனை வந்தார் மதிமுக பொதுச் செய்லாளர் வைகோ . பின்னர் ஸ்டாலினைச் சந்தித்து நலம் விசாரித்த அவர் செய்தியாளர்களிடம் பேசினார் , அப்போது , கருணாநிதி , எப்பவுமே போராட்ட குணம் கொண்டவர் . எமர்ஜென்சி , அடக்குமுறை என அனைத்தையும் பார்த்தவர்தான் கருணாநிதி என்று உணர்ச்சி பொங்க தெரிவித்தார் . தற்போது அவர் எமனுடம் போராடிக் கொண்டிருக்கிறார் . அந்த எமனையும் வெல்லும் வல்லமை கொண்டவர்தான் கருணாநிதி என்றும் , அவர் உடல் சிகிச்சையை ஏற்றுக் கொண்டுள்ளது ஒரு மெடிக்கல் மிராக்கிள் என்று ஆவேசமாக தெரிவித்தார் .


அன்புமணி தான் முதல்வராக வேண்டும் தமிழகத்தில் பரபரப்புக்கு அளவே இல்லை . எந்த ஒவ்வொரு நாளும் ஒவ்வொரு புது புது செய்திகள் வெளியாகி கொண்டே இருக்கிறது . அந்த வரிசையில் தற்போது மறைந்த முதல்வர் ஜெயலலிதா ஆவி தன்னிடம் சில கருத்துக்களை கூறியதாக பா மக ராமதாஸ் தெரிவித்துள்ளார் . இந்த விவகாரம் தற்போது பெரும் பரபரப்பை ஏற்படுத்தி உள்ளது என்பது குறிப்பிடத்தக்கது . நூல் வெளியீட்டு விழா சேலத்தில் சுதந்திரப் போராட்ட வீரர் கவிச்சிங்கம் சேலம் அர்த்தநாரீச வர்மா நூல் வெளியீட்டு விழாவில் பா . ம . க . நிறுவனர் ராமதாஸ் கலந்துக் கொண்டு உரையாற்றினார் . அப்போது , “ நாங்கள் ஊழல் செய்துவிட்டோம் என ஜெயலலிதா ஆவி கூறியதாகவும் , அதனால் அன்புமணிதான் முதல்வராக வேண்டும் என ஜெயலலிதா ஆவி விரும்புகிறது என , ராமதாஸ் தெரிவித்தார் . இவருடைய இந்த பேச்சு பெரும் சர்ச்சையை ஏற்படுத்தியது தொடர்ந்து பேசிய ராமதாஸ் , எங்களை ஜாதிக் கட்சி என்ற முத்திரையை குத்தாதீர்கள் என கேட்டுக்கொண்டார் .


சென்னையில் கொடுக்கல் வாங்கல் தகராறில் தொழிலதிபர் மற்றும் பாஜக வழக்கறிஞர் ஆகியோரை தாக்கிய வழக்கில் நடிகர் சந்தானத்தின் மீது வழக்கு பதிவு செய்யப்பட்டுள்ள நிலையில் அவர் தலைமறைவாகியுள்ளார் . அவரை பிடிக்க தனிப் படை அமைக்கப்பட்டுள்ளது . . என்றென்றும் புன்னகை , உள்ளிட்ட 100 க்கும் மேற்பட்ட படங்களில் நடித்துள்ளவர் நடிகர் சந்தானம் . தற்போது அவர் பல படங்களில் கதாநாயகனாக நடித்து வருகிறார் . சந்தானம் , வளசரவாக்கத்தில் உள்ள இன்னோவேட்டிவ் கன்ஸ்ட்ரக்சன் கம்பெனியுடன் சேர்ந்து குன்றத்தூர் அருகே திருமண மண்டபம் கட்டுவதற்காக அந்நிறுவத்தைச் சேர்ந்த சண்முக சுந்தரம் என்பவரிடம் 3 கோடி ரூபாய் முன்பணம் கொடுத்ததாக கூறப்படுகிறது . பணத்தை பெற்றுக்கொண்ட சண்முகசுந்தரம் 3 ஆணடுகளாக மண்டபத்தை கட்டிக்கொடுக்காமல் இழுத்தடித்ததாக கூறப்படுகிறது . இதனால் அவர்கள் இருவருக்கும் இடையே போடப்பட்ட ஒப்பந்தம் கேன்சல் செய்யப்பட்டது . சந்தானம் கொடுத்த 3 கோடி ரூபாயில் சில லட்சங்களை பாக்கி வைத்த சண்முக சுந்தரம் பணத்தை கொஞ்சம் கொஞ்சமாக திருப்பி அளித்துள்ளார் . மீதி பணத்தை கேட்டு நேற்று வளசரவாக்கத்தில் உள்ள இன்னோவேட்டிவ் நிறுவனத்துக்கு சென்ற நடிகர் சந்தானத்துக்கும் அங்கிருந்த சண்முக சுந்தரம் மற்றும் அவரது நண்பர் வழக்கறிஞர் பிரேம் ஆனந்துக்கும் இடையே ஏற்பட்ட வாய்த் தகறாறு முற்றி கைகலப்பாக மாறியது . அவர்கள் நடுத் தெருவுக்கு வந்து ஒருவரை ஒருவர் தாக்கிக் கொண்டனர் . இதில் பிரேம் ஆனந்துக்கு மூக்கு உடைந்து ரத்தம் கொட்டியது . அவர் சிகிச்சைக்காக விஜயா மருத்துவமனையில் சேர்க்கப்பட்டார் . சந்தானத்துக்கும் காயம் ஏற்பட்டதால் அவர் சூர்யா மருத்துவமனையில் அனுமதிக்கப்பட்டார் . இதையடுத்து இரு தரப்பினர் சார்பிலும் வளசரவாக்கம் காவல் நிலையத்தில் புகார் அளிக்கப்பட்டது . இந்நிலையில் சந்தானம் மீது காவல் துறையினர் வழக்கு பதிவு செய்துள்ளனர் . இதனால் சந்தானம் மற்றும் அவரது உதவியாளர்கள் உள்ளிட்ட 4 பேர் சூர்யா மருத்துமனையில் இருந்து தப்பி தற்போது தலைமறைவாக உள்ளனர் . நடிகர் சந்தானத்தை கைத செய்ய போலீசார் தீவிரம் காட்டி வருவதாக தகவல்கள் வெளியாகியுள்ளது . மேலும் நடிகர் சந்தானத்தைப் பிடிக்க தனிப்படை அமைக்கப்பட்டுள்ளதாகவும் தகவல்கள் வெளியாகியுள்ளன .


பழம்பெரும் நடிகர் சிவகுமாரின் மகன்கள் சூர்யா மற்றும் கார்த்தி இருவரும் , தற்போது தமிழ் சினிமாவில் முன்னணி நடிகர்களாக வலம் வந்துக்கொண்டிருக்கின்றனர் . இவர்களை தொடர்ந்து தற்போது , மிஸ்டர் சந்திரமௌலி திரைப்படத்தின் மூலம் பாடகியாக அவதாரம் எடுத்துள்ளார் சிவகுமாரின் மகள் பிருந்தா . இந்த படத்தின் ப்ரோமோசன் நிகழ்ச்சியில் கலந்துக்கொண்டு , பல்வேறு ஊடகங்களுக்கு பேட்டி கொடுத்து வரும் பிருந்தா , இந்த படத்தில் பாடும் வாய்ப்பு கிடைத்தது குறித்தும் , தன்னுடைய குடும்பத்தைப் பற்றியும் பல ஸ்வாரஸ்யமான தகவல்களை ரசிகர்களுடன் பகிர்ந்துக்கொண்டு வருகிறார் . மேலும் நடிகையும் , தன்னுடைய சகோதரர் சூர்யாவின் மனைவி , ஜோதிகாவை பற்றி கூறியுள்ளார் . அப்போது தன்னுடைய அண்ணி ஜோதிகாவின் செயலை பார்த்து மிகவும் ஷாக் ஆன , தகவலை பிருந்தா கூறியுள்ளார் . இது குறித்து அவர் கூறுகையில் . . . " பொதுவாக நம் வீடுகளில் , ஏதேனும் விசேஷம் என்றால் , விளக்குகள் ஏற்றி , பல வகை பலகாரங்கள் சமைத்து , கடவுளுக்கு படைத்தது விட்டு , குடும்பத்துடன் அமர்ந்து சாப்பிடுவோம் . ஆனால் தன்னுடைய அண்ணி , வீட்டையே பூக்களால் அலங்காரம் செய்து , சாதாரண பண்டிகையை கூட பிரமாண்டமான விசேஷம் போல் கொண்டாடுவார்கள் . முன்னாடி நின்று அனைத்து வேலையும் அவரே பார்த்துக்கொள்வார் . மிகவும் பிரபலமான நாயகியாக இருந்த இவர் , இது போன்ற வேலைகளையும் செய்வாரா ? என முதலில் அவரை தான் ஷாக்காக பார்த்ததாக கூறியுள்ளார் .


சர்வதேச மகளிர் பாட்மிண்டன் தரவரிசையில் இந்தியாவின் பி . வி . சிந்து இரண்டாவது இடத்தைப் பிடித்து முன்னேறியுள்ளார் . சர்வதேச பார்மிண்டன் குழு , ஆடவர் மற்றும் மகளிர் பாட்மிண்டன் தரவரிசை பட்டியலை வெளியிட்டது . இதில் , இந்தியாவின் பி . வி . சிந்து இரண்டாவது இடத்தைப் பிடித்து அசத்தியுள்ளார் . இது அவருடைய அதிபட்ச தரவரிசையாகும் . இவர் 75 ஆயிரத்து 759 புள்ளிகள் பெற்று 2 - ஆவது இடத்தில் இருக்கிறார் . ஐந்தாவது இடத்தில் இருந்த சிந்து மூன்று இடங்கள் முன்னேறி இந்த இடத்தைப் பிடித்துள்ளார் என்பது குறிப்பிடத்தக்கது . சர்வதேச தரவரிசையில் முதல் ஐந்து இடங்களுக்குள் முன்னேறிய 2 - ஆவது இந்திய வீராங்கனை பி . வி . சிந்து ஆவார் . கடந்த வாரம் நடைபெற்ற இந்திய ஓபன் சூப்பர் சீரிஸ் போட்டியில் சாம்பியன் பட்டம் வென்றர் சிந்து . இந்த வெற்றியின் மூலம் தரவரிசையில் நல்ல முன்னேற்றம் கண்டுள்ளார் . மற்றொரு இந்திய வீராங்கனையான சாய்னா நெவால் ஓர் இடத்தை இழந்து 9 - ஆவது இடத்திற்கு சென்றார் .


ஜோதிகா - விதார்த் நடித்துள்ள காற்றின் மொழி திரைப்படம் அக்டோபர் 18ஆம் தேதி வெளியாகும் என்று அறிவிக்கப்பட்ட நிலையில் தற்போது ரிலீஸ் தேதி தள்ளிப்போயுள்ளது , . ஃபீல் குட் வகைப் படங்களைக் கொடுப்பதில் கை தேர்ந்தவர் ராதாமோகன் . அபியும் நானும் , பயணம் , மொழி , அழகிய தீயே , சமீபத்தில் வெளியான 60 வயது மாநிறம் உள்ளிட்ட படங்களை இவர் இயக்கியுள்ளார் . இவருடன் நடிகை ஜோதிகா மீண்டும் இணைந்துள்ள படம் தான் காற்றின் மொழி . 2007ஆம் ஆண்டு வெளியாகி ஹிட்டடித்த மொழி படத்துக்குப் பின்னர் மீண்டும் இப்படத்தில் இருவரும் இணைந்துள்ளனர் . மொழி படத்தில் வரும் காற்றின் மொழி ஒலியா , . இசையா என்ற மெலோடி பாடலில் இருந்து இப்படத்திற்கு தலைப்பு தேர்வு செய்யப்பட்டுள்ளது . இந்தியில் நடிகை வித்யாபாலன் நடிப்பில் வெளியாகி நல்ல வரவேற்பை பெற்ற தும்ஹரி சுலு திரைப்படத்தின் தமிழ் ரீமேக் தான் இப்படம் . வித்யாபாலன் வேடத்தில் ஜோதிகா நடிக்கிறார் . ஜோதிகாவின் கணவராக விதார்த் நடிக்கிறார் . நடிகர் சிம்பு இப்படத்தில் குணசித்ர வேடத்தில் தோன்றுகிறார் . போஃப்டா மீடியா ஒர்க்ஸ் சார்பில் தனஞ்செயன் கோவிந்த் படத்தை தயாரித்துள்ளார் . படப்பிடிப்பு முடிவடைந்து தற்போது போஸ்ட் புரொடக்ஷன் பணிகள் நடைபெற்று வருகின்றன . படத்தை அக்டோபர் 18ஆம் தேதி அன்று வெளியிட படக்குழு திட்டமிட்டு இருந்தது . இந்த நிலையில் படத்தின் ரிலீஸ் தேதி தள்ளிப் போயுள்ளது , தீபாவளிக்குப் பின்னரே படம் வெளியாகும் என்று அதிகாரப்பூர்வமாக அறிவிக்கப்பட்டுள்ளது . இதுகுறித்து படத்தின் தயாரிப்பாளர் தனஞ்செயன் ட்விட்டர் பக்கத்தில் பதிவிட்டுள்ளார் . அதில் அக்டோபர் 18ஆம் தேதியன்று , தனுஷின் வடசென்னை முதல் பாகம் , விஷாலின் சண்டக்கோழி2 , அண்டாவக் காணோம் , திருப்பதிசாமி குடும்பம் , எழுமின் ஆகிய திரைப்படங்கள் வெளியாக உள்ளதாகக் குறிப்பிடப்பட்டுள்ளது . எனவே அன்றைய தினம் படத்தை வெளியிட்டால் முறையான திரை அரங்குகள் மற்றும் காட்சிகளைப் பெற போராட வேண்டி இருக்கும் என்று பதிவில் தெரிவிக்கப்பட்டுள்ளது . எனவே படம் தீபாவளிக்குப் பின்னர் வெளியாகும் என்று தயாரிப்பாளர் அறிவித்துள்ளார் .


இங்கிலாந்து லயன்ஸ் , இந்தியா ஏ மற்றும் வெஸ்ட் இண்டீஸ் ஏ ஆகிய அணிகளுக்கு இடையே முத்தரப்பு ஒருநாள் தொடர் இங்கிலாந்தில் நடந்துவருகிறது . இந்தியா ஏ மற்றும் இங்கிலாந்து லயன்ஸ் அணிகளுக்கு இடையேயான முதல் ஒருநாள் போட்டியில் இங்கிலாந்து லயன்ஸ் 7 விக்கெட் வித்தியாசத்தில் வெற்றி பெற்றது . இதையடுத்து வெஸ்ட் இண்டீஸ் ஏ மற்றும் இங்கிலாந்து லயன்ஸ் அணிகளுக்கு இடையேயான போட்டி நேற்று நடைபெற்றது . இந்த போட்டியில் டாஸ் வென்ற இங்கிலாந்து லயன்ஸ் அணி முதலில் பேட்டிங் செய்தது . இந்திய அணியிடம் சதமடித்த நிக் கபின்ஸ் , இந்த போட்டியில் ரன் ஏதும் எடுக்காமல் அவுட்டானார் . லிவிங்ஸ்டோன் மற்றும் பென் வோக்ஸ் ஆகியோரும் ஒற்றை இலக்கங்களில் வெளியேறினர் . தொடக்க ஆட்டக்காரர் டாம் கோலர் 67 ரன்கள் எடுத்தார் . அதிரடியாக ஆடிய சாம் ஹெய்ன் , வெஸ்ட் இண்டீஸின் பவுலிங்கை அடித்து நொறுக்கினார் . 145 ரன்கள் குவித்த சாம் ஹெய்ன் இறுதி வரை ஆட்டமிழக்காமல் இருந்தார் . அந்த அணியின் கேப்டன் ஸ்டீவன் முல்லானேவும் 58 ரன்கள் குவித்தார் . டாம் கோலர் , சாம் ஹெய்ன் , ஸ்டீவன் ஆகிய மூவரை தவிர மற்ற எந்த வீரர்களும் சோபிக்கவில்லை . இவர்கள் மூவரின் அதிரடி பேட்டிங்கால் இங்கிலாந்து லயன்ஸ் அணி 318 ரன்களை குவித்தது . 319 ரன்கள் என்ற இலக்குடன் களமிறங்கிய வெஸ்ட் இண்டீஸ் ஏ அணியில் தொடக்க வீரர்கள் ஹேம்ராஜ் மற்றும் பிளாக்வுட் ஆகியோர் ஓரளவிற்கு சிறப்பான தொடக்கத்தை அமைத்து கொடுத்தனர் . ஹேம்ராஜ் 35 ரன்களிலும் பிளாக்வுட் 40 ரன்களிலும் அவுட்டாகினர் . அவர்களுக்கு பிறகு ஜேசன் முகமதுவும் ரோவன் பவலும் மட்டுமே அரைசதம் கடந்தனர் . ஆனால் அவர்களும் அரைசதம் கடந்த மாத்திரத்திலேயே அவுட்டாகினர் . அவர்களை தவிர மற்ற வீரர்கள் சொற்ப ரன்களில் வெளியேற , அந்த அணி 231 ரன்களுக்கு அனைத்து விக்கெட்டுகளையும் இழந்தது . இதையடுத்து இங்கிலாந்து லயன்ஸ் அணி , 87 ரன்கள் வித்தியாசத்தில் வெற்றி பெற்றது . இந்த தொடரில் இங்கிலாந்து அணி இரண்டு வெற்றிகளை பதிவு செய்துள்ளது . நாளை நடைபெறும் அடுத்த போட்டியில் , இந்தியா ஏ மற்றும் வெஸ்ட் இண்டீஸ் ஏ அணிகள் மோதுகின்றன .


ஆசிரியர் தேர்வு முடிந்த பிறகு ரூ . 7 , 500 சம்பளத்தில் பணியாற்றும் தற்காலிக ஆசிரியர்களை நிரந்தரமாக்க ஏற்பாடு செய்யப்படும் என அதிரடியாக அறிவித்துள்ளார் அமைச்சர் செங்கோட்டையன் . கல்வித்துறையில் பல்வேறு அதிரடி மாற்றங்களை புகுத்தி வருகிறார் அமைச்சர் செங்கோட்டையன் . அவரது ஆக்கப்பூர்வமான பணிகள் மக்களிடையே வரவேற்பை பெற்று வருகிறது . இந்த நிலையில் மற்றொரு அறிவிப்பை கோபி கலை அறிவியல் கல்லூரி சார்பில் பிளாஸ்டிக் ஒழிப்பு விழிப்புணர்வு சைக்கிள் பேரணியில் பங்கேற்ற போது அவர் அறிவித்துள்ளார் . ’’இந்தியாவில் அனைத்து மதத்தினரும் உள்ளனர் . தமிழ்நாட்டில் சட்டம் ஒழுங்கு பேணி காக்கும் வகையில் உள்ளது . மாணவர்கள் ஒழுக்கமுடையவர்களாக சிறந்து விளங்குகிறார்கள் . மாணவர்கள் பொது மக்களிடம் பிளாஸ்டிக் ஒழிப்பு குறித்து விளக்க வேண்டும் . தனியார் பள்ளிகளில் சிறப்பு வகுப்புக்கு மாணவ - மாணவிகளை பெற்றோரே விரும்பித்தான் அனுப்புகிறார்கள் . இதுபற்றி பள்ளிகளுக்கு அறிவுரை எடுத்து கூறப்படும் . தமிழ்நாட்டில் தற்காலிக ஆசிரியர்கள் ரூ . 7500 சம்பளம் பெற்று பணிபுரிகிறார்கள் . ஆசிரியர் தேர்வு முடிந்த பிறகு இவர்களை நிரந்தரமாக்க ஏற்பாடு செய்யப்படும் . அரசு பள்ளிகளில் ஆசிரியர் பணியிடங்கள் காலியாக இருக்கக்கூடாது என்ற நோக்கத்தில்தான் தற்காலிக ஆசிரியர்களை நியமித்து மாணவ - மாணவிகளுக்கு பாடம் கற்றுக் கொடுக்கப்படுகிறது’’ என அவர் தெரிவித்தார் . இந்தத் தகவலால் தற்காலிக ஆசிரியர்கள் பெரும் மகிழ்ச்சி அடைந்துள்ளனர் .


ஆசிய விளையாட்டுப் போட்டியில் இந்தியாவின் சார்பில் 524 வீரர் , வீராங்கனைகள் கலந்து கொள்கின்றனர் என்று இந்திய ஒலிம்பிக் சங்கம் அறிவித்துள்ளது . இந்திய ஒலிம்பிக் சங்கம் நேற்று செய்திக்குறிப்பு ஒன்றை வெளியிட்டது . அதில் , " ஜாகர்த்தாவில் ஆசிய விளையாட்டுப் போட்டி வரும் ஆகஸ்ட் 18 முதல் செப்டம்பர் 2 - ஆம் தேதி வரை நடக்கிறது . இதில் இந்திய சார்பில் தடகளத்தில் 524 பேர் கொண்ட அணி 36 பிரிவுகளில் கலந்து கொள்கிறது . 277 வீரரர்கள் , 247 வீராங்கனைகள் இதில் அடங்குவர் . கராத்தே , குராஷ் , பென்கக் சிலாட் , ரோலர் ஸ்கேட்டிங் , சம்போ , செபாக்டக்ரா , டிரையத்லான் , சாப்ட் டென்னிஸ் போன்ற எட்டு புதிய விளையாட்டுகளும் ஆசிய போட்டியில் இடம் பெற்றுள்ளன . இவை தவிர வில்வித்தை , தடகளம் , பாட்மிண்டன் , கூடைப்பந்து , குத்தச்சண்டை , பெளலிங் , கேனோ கேயக் , ஷலோம் , சைக்கிளிங் , குதிரையேற்றம் , வாள்சண்டை , ஜிம்னாஸ்டிக்ஸ் , கோல்ப் , ஹாண்ட்பால் , ஹாக்கி , ஜூடோ , கபடி , துப்பாக்கி சுடுதல் , ஸ்குவாஷ் , நீச்சல் , டைவிங் , டென்னிஸ் , தேக்வாண்டோ , டேபிள் டென்னிஸ் , வாலிபால் , பளுதூக்குதல் , மல்யுத்தம் , வுஷு போன்றவற்றிலும் இந்திய அணிகள் பங்கேற்கின்றன . கடந்த ஜூன் மாதம் 2370 வீரர்கள் , அதிகாரிகள் பட்டியலை ஒலிம்பிக் சங்கம் மத்திய அரசிடம் அளித்தது . தகுதி அடிப்படையில் 524 பேர் அணிக்கு அனுமதி தரப்பட்டுள்ளது " என்று அதில் கூறப்பட்டுள்ளது .


நாளை சட்டசபையில் நம்பிக்கை கோரும் தீர்மானம் எப்படி நடக்கும் என்பது குறித்து பல்வேறு கருத்துகள் வெளியாகி உள்ளன . இதுபற்றி சட்டமன்றத்தில் நீண்ட அனுபவம் பெற்ற முன்னாள் எம்எல்ஏ ஒருவரிடம் கேட்டபோது , அவர் கூறியதாவது . சட்டசபையில் உரிமை கோருவது குறித்து இப்போது இருக்கும் சூழ்நிலையில் கவர்னர் மாளிகை , ஒரு வழிகாட்டுதலை அளிக்க வேண்டும் . இல்லாத பட்சத்தில் சபையின் தலைவர் , சபா நாயகரே இதுபற்றி தீர்மானிப்பார் . சட்டமன்றத்தில் நம்பிக்கை வாக்கு கோரும்போது , சிலர் சூழ்ச்சம வேலைகள் செய்து , நம்பிக்கை வாக்கெடுப்பை திசை திருப்பலாம் . இன்று இருக்கும் சூழ்நிலையில் , எம்எல்ஏக்கள் அடைத்து வைத்து இருப்பதாகவும் , அவர்கள் மிரட்டப்பட்டு இருப்பதாகவும் , ஓ . பி . எஸ் . தரப்பினர் குற்றஞ்சாட்டி வருகின்றனர் . மறுபுறம் , நாங்கள் சுதந்திரமாக இருப்பதாக , ஓரிரு எம்எல்ஏக்கள் , கூவத்தூரில் பேட்டி அளித்தனர் . ஆனால் , பெரும்பாலான எம்எல்ஏக்கள் நிலை , எந்த மனநிலையில் உள்ளனர் என்பது பற்றி , தெளிவான பதில் இல்லை . நம்பிக்கையுடன் இருக்கிறோம் . யாரும் அடைத்து வைக்கவில்லை என்று கூறும் எம்எல்ஏக்கள் , முதலமைச்சராக எடப்பாடி பதவியேற்ற பின்னரும் , கூவத்தூரில் ஏன் அடைத்து வைக்க வேண்டும் . நேற்று , ராஜ்பவனில் 104 எம்எல்ஏக்கள் மட்டுமே இருந்த்தன் காரணம் என்ன ? பதவியேற்புக்கு பின்னர் , அனைவரும் மீண்டும் அதே ரிசார்ட்டில் தங்க வைக்கப்ப்ட்டதன் மர்ம்ம் என்ன ? மாமனார் இறப்புக்கு செல்ல முடியாத தூசி மோகன் எம்எல்ஏ , தயார் மறைவுக்கு செல்ல முடியாத விஜயகுமார் எம்எல்ஏ உள்ளிட்டோர் கூவத்தூரிலேயே இருப்பது ஏன் . விருப்பத்தின்பேரில்தான் தாயார் மறைவுக்கு கூட செல்லாமல் , இருந்தாரா . . ? என பல கேள்விகள் எழுந்தள்ளது . எனவே , நாளை நடக்கும் வாக்கெடுப்பில் கவர்னர் வழிகாட்டுதலை அளிக்க வேண்டும் . வாக்கெடுப்பின்போது , உச்சநீதிமன்ற நடைமுறை பின்பற்றப்பட வேண்டும் . வாக்கு சீட்டு முறையில் ரகசிய வாக்கெடுப்ப்பு நடத்த வேண்டும் . அல்லது பாராளுமன்றத்தில் வாஜ்பாய் – காங்கிரஸ் அரசு நடத்தியதுபோல் பட்டன் முறை வைக்கப்பட வேண்டும் . இதன்மூலம் எம்எல்ஏக்கள் , தங்கள் மனசாட்சிப்படி வாக்களிக்க முடியும் . அவ்வாறு வாக்களிக்கும்போது , எம்எல்ஏக்களுக்கு தொகுதி மக்களின் விருப்பம் , அதிமுக தொண்டர்களின் மனநிலை போன்ற அழுத்தங்கள் அவர்கள் மனசாட்சியை தட்டி எழுப்பி , சுதந்திரமாக வாக்களிக்க வகை செய்யும் . ஆனால் , ஏற்கனவே சொன்னதுபோல் , சில சூழ்ச்சமங்களை செய்வதன் மூலம் வாக்களிப்பை சாதகமாக மாற்ற முயல்லாம் . கையை உயர்த்தி , ஆதரவை தெரிவியுங்கள் என் தேர்வு முறைறை நடத்த வாய்ப்பு உண்டு . அவ்வாறு நடந்தால் , தாங்கள் யாருக்கு வாக்களிக்க்கிறோம் என்பதை வெளிப்படையாக அறிவிப்பதன் மூலம் , எம்எல்ஏக்களின் உரிமைகள் பறிக்கப்படலாம் . ஆகவே , சபாநாயகர் நடுநிலையானவர் என்ற வகையில் , முறையாக நம்பிக்கை வாக்கெடுப்பை நடத்த வேண்டும் . அதன்மூலம் , தனது பெரும்பான்மையை எடப்பாடி பழனிச்சாமி நிரூபித்தால் , அதை வரவேற்போம் . இவ்வாறு மூத்த எம்எல்ஏ தெரிவித்தார் .


நடிகர் சித்தார்த் அறிமுகமான முதல் படம் பாய்ஸ் . இந்த படத்திலேயே நிர்வாணமாக ஒரு காட்சியில் நடித்து பரபரப்பை ஏற்படுத்தினார் என்பது அனைவரும் அறிந்தது தான் . எப்போதும் ஒரே மாதிரியான கதைக்களத்தில் நடிக்க விரும்பாத சித்தார்த் , ஒவ்வொரு திரைப்படத்திலும் வித்தியாசமான கதை அம்சம் கொண்ட படத்தில் நடித்து அசத்தி வருகிறார் . அந்த வகையில் ஜிகிர்தண்டா , ஆயிரத்தில் ஒருவன் , காவியத்தலைவன் , ஜில் ஜங் ஜக் , அவள் என சொல்லிக்கொண்டே போகலாம் . . இந்நிலையில் சித்தார்த் , தற்போது சைத்தான் கா பச்சா என்ற படத்தில் நடித்து வருகிறார் . இதைத்தொடர்ந்து தெலுங்கில் விக்ரம் குமார் இயக்கும் ஒரு படத்தில் நடிக்க ஒப்பந்தமாகியிருக்கிறார் . தமிழில் , யாவரும் நலம் , 24 ஆகிய படங்களை இயக்கியவர் விக்ரம் குமார் , அடுத்தபடியாக நானி நடிக்கும் ஒரு தெலுங்கு படத்தை இயக்குகிறார் . இந்த படத்தில் வில்லனாக நடிக்க சித்தார்த் ஒப்பந்தமாகியிருக்கிறார் . ஹாரர் கதையில் உருவாகும் இந்த படத்தின் வில்லன் வேடத்திற்காக தனது கெட்டப்பை மாற்றி நடிக்கிறாராம் சித்தார்த் . மேலும் இந்த படத்தில் ஹீரோவுக்கு இணையாக வில்லன் கதாப்பாத்திரம் உருவாக்கப்பட்டுள்ளதாகவும் , நானி மற்றும் சித்தார்த் தாறுமாறாக அடித்து கொள்ளும் காட்சிகள் அதிகம் இடம் பெற உள்ளதாக தகவல் வெளியாகியுள்ளது .


சிலை கடத்தல் வழக்கை ஐ . ஜி பொன் மாணிக்கவேல் தான் விசாரிக்க வேண்டும் என உயர்நீதிமன்றம் உத்தரவிட்டுள்ளது . சென்னை உயர்நீதிமன்றத்தில் வழக்கறிஞர் யானை ராஜேந்திரன் மனு ஒன்றை தாக்கல் செய்தார் . அந்த மனுவில் , மதுரையில் ஆரோக்கியராஜ் என்பவரிடமிருந்து 6 பழங்கால சாமி சிலைகளை சிலை கடத்தல் தடுப்புப் பிரிவு ஆய்வாளரான காதர்பாஷா மற்றும் போலீஸ்காரரான சுப்புராஜ் ஆகியோர் கைப்பற்றியதாகவும் , பின்னர் , அதை விற்று இருவரும் பணத்தை பிரித்து எடுத்து கொண்டதாகவும் குற்றம் சாட்டியிருந்தார் . மேலும் இதற்கான ஆதாரங்களை ஓய்வு பெற்ற போலீஸ்காரர் ஒருவர் ஒரு கடிதம் எழுதி அனுப்பியுள்ளதாகவும் தெரிவித்திருந்தார் . தற்போது இந்த குற்றச்சாட்டுக்கு ஆளான ஆய்வாளர் காதர்பாஷா டிஎஸ்பியாகவும் , சுப்புராஜ் சிறப்பு சார்பு - ஆய்வாளராகவும் உள்ளனர் . எனவே இந்த வழக்கை சிபிசிஐடி பிரிவு எஸ்பி விசாரணைக்கு உத்தரவிட வேண்டும் என மனுவில் கோரியிருந்தார் . இந்த மனு மீதான விசாரணையில் இந்த வழக்கு குறித்த ஆவணங்களை அப்போது சிலை கடத்தல் தடுப்புப் பிரிவு ஐ . ஜி . பொன் மாணிக்கவேல் நேரில் ஆஜராகி தாக்கல் செய்து விளக்கம் அளிக்க வேண்டும் என நீதிபதி உத்தரவிட்டார் . இதைதொடர்ந்து , ஐ . ஜி . பொன் மாணிக்கவேல் நேரில் ஆஜராகினார் . அவரிடம் சிலை கடத்தல் வழக்கில் குற்றம் சாட்டப்பட்ட டிஎஸ்பி காதர்பாஷாவை கைது செய்யாதது ஏன் என கேள்வி எழுப்பினார் நீதிபதி . அதற்கு டிஎஸ்பி காதர்பாஷா சஸ்பெண்ட் செய்யப்பட்டதாக நீதிமன்றத்தில் தகவல் தெரிவிக்கப்பட்டது . இதனிடையே சிலை கடத்தல் தடுப்பு பிரிவு ஐஜியாக இருந்த பொன்மாணிக்கவேல் ரயில்வே துறைக்கு பணியிடமாற்றம் செய்யப்பட்டார் . இந்நிலையில் இன்று வழக்கை விசாரித்த நீதிமன்றம் இந்த வழக்கை பொன் . மாணிக்கவேல் விசாரிக்க வேண்டும் என கோரி உத்தரவிட்டது . மேலும் அனைத்து சிலை கடத்தல் வழக்குகளையும் கும்பகோணம் கூடுதல் நீதிமன்றம் விசாரிக்க வேண்டும் எனவும் , உயர்நீதிமன்றம் உத்தரவிட்டது .


சூப்பர் ஸ்டார் ரஜினிகாந்த் வீட்டில் , புத்தாண்டு தினத்தன்று சிவாச்சாரியார்களை கொண்டு பூஜை நடத்தப்பட்டது . கடந்த 2016ம் ஆண்டு ரஜினிகாந்துக்கு பல வகையில் சங்கடங்களை தந்த ஆண்டு என்றே சொல்லலாம் . திடீரென உடல்நலம் பாதிக்கப்பட்ட ரஜினி , அமெரிக்காவில் மேல் சிகிச்சைக்காக அனுமதிக்கப்பட்டார் . அங்கு அவருக்கு கிட்னி தொடர்பான உயர்தர சிகிச்சைகள் அளிக்கப்பட்டதாக தகவல்கள் வெளியானது . அவருடைய கபாலி படம் ரிலீசுக்கு கூட ரஜினி இங்கு இருக்க முடியாத நிலை ஏற்பட்டது . உடல் நலம் பாதிக்கப்பட்ட ரஜினியுடன் இருந்து அமெரிக்காவில் மகள் ஐஸ்வர்யா , கவனித்து கொண்டார் . மேலும் , இளைய மகள் சவுந்தர்யா விவாகரத்து பிரச்சனை , ரஜினியை மனவேதனைக்கு உள்ளாக்கியது . லதா ரஜினிகாந்த் நடத்தும் ஆசிரம் பள்ளியில் சம்பளம் தராமல் ஊழியர்கள் போராட்டம் நடத்தியது , ஊடகங்களில் வெளியானதால் ரஜினி கவலை அடைந்தார் . இதுபோல் பல பிரச்சனைகளை எதிர் கொண்ட ரஜினி , இந்த 2017ம் வருடம் தனக்கும் , தனது குடும்பத்தாருக்கும் மன நிம்மதியை தரவேண்டும் என்ற நோக்கத்தோடு , வீட்டில் பிரமாண்ட பூஜை ஒன்றை நடத்தினார் என்று அவரது நட்பு வட்டாரங்கள் தெரிவிக்கின்றன . இதில் , சிவாச்சாரியார்கள் வேத மந்திரங்களை முழங்கி , சிறப்பு வழிபாட்டில் ஈடுபட்டதாக தகவல்கள் தெரிவிக்கின்றன .


ஐபிஎல் போட்டிகளிலும் இந்த ஆண்டு முதல் டி . ஆர் . எஸ் முறை அறிமுகப்படுத்தப்படுகிறது . ஐபிஎல் 11வது சீசன் அடுத்த மாதம் 7ம் தேதி தொடங்குகிறது . கடந்த இரண்டு ஆண்டுகளாக விளையாடாத சென்னை மற்றும் ராஜஸ்தான் அணிகள் இந்த முறை களம் காண்கின்றன . தோனி தலைமையிலான சென்னை அணி மீண்டும் களமிறங்குவதால் , சென்னை அணியின் ரசிகர்களும் தோனியின் ரசிகர்களும் உற்சாகத்தில் உள்ளனர் . ஐபிஎல் தொடரின் முதல் போட்டியில் ரோஹித் சர்மா தலைமையிலான நடப்பு சாம்பியனான மும்பை இந்தியன்ஸ் அணியும் , தோனி தலைமையிலான முன்னாள் சாம்பியன் சென்னை அணியும் மோதுகின்றன . இந்த சீசனில் இரண்டு அணிகளுக்கு தமிழக வீரர்கள் கேப்டன்களாக செயல்பட உள்ளனர் . பஞ்சாப் அணிக்கு அஸ்வினும் கொல்கத்தா அணிக்கு தினேஷ் கார்த்திக்கும் கேப்டன்களாக செயல்பட உள்ளனர் . இதுவரை தோனியின் கேப்டன்சியின் கீழ் ஆடிவந்த அஸ்வின் , இந்தமுறை தோனியை எதிர்த்து விளையாடுகிறார் . அதுவும் கேப்டனாக . . அதனால் இந்த ஐபிஎல் மிகுந்த எதிர்பார்ப்பை ஏற்படுத்தியுள்ளது . ஐபிஎல் நெருங்கிவரும் நிலையில் , இந்த சீசனில் நடுவரின் தீர்ப்பை எதிர்த்து மேல்முறையீடு செய்யும் டிஆர்எஸ் முறை பயன்படுத்தப்பட உள்ளதாக ஐபிஎல் சேர்மன் ராஜீவ் சுக்லா தெரிவித்துள்ளார் . இதுதொடர்பாக கருத்து தெரிவித்த சுக்லா , டிஆர்எஸ் முறையை ஐபிஎல் தொடரில் கொண்டுவருவது குறித்து கடந்த சில ஆண்டுகளாகவே ஆலோசித்து வந்தோம் . தற்போது இந்த சீசனில் இருந்து பயன்படுத்துகிறோம் . சர்வதேச போட்டிகளை போன்று ஒவ்வொரு அணியும் ஒரு இன்னிங்ஸில் ஒரு முறை டிஆர்எஸ் வாய்ப்பை பயன்படுத்தலாம் என தெரிவித்தார் .


கடந்த 40 ஆண்டுகளில் ஆஸ்திரேலிய ஓபனில் ஆடவர் பிரிவு அரையிறுதிக்கு முன்னேறிய மூத்த வீரர் என்ற பெருமையை ஃபெடரர் பெற்றுள்ளார் . ஆஸ்திரேலிய ஓபன் டென்னிஸ் போட்டியின் ஆடவர் ஒற்றையர் பிரிவு அரையிறுதியில் சுவிட்ஸர்லாந்து வீரர் ரோஜர் ஃபெடரர் , சக நாட்டு வீரர் ஸ்டான் வாவ்ரிங்காவுடன் மோதுகிறார் . முன்னதாக நடைபெற்ற காலிறுதி ஆட்டம் ஒன்றில் , ஜெர்மனியின் மிஸ்கா ஸ்வெரெவுடன் மோதினார் ஃபெடரர் . இருவருக்கும் இடையே விறுவிறுப்பாக 92 நிமிடங்கள் நடைபெற்ற ஆட்டத்தின் முடிவில் ஃபெடரர் 6 - 1,7 - 5,6 - 2 என்ற செட் கணக்கில் வெற்றி பெற்றார் . வெற்றிக்குப் பிறகு பேசிய ஃபெடரர் , " ஆஸ்திரேலிய ஓபன் போட்டியில் வாவ்ரிங்கா அரையிறுதி வரை முன்னேறியது மகிழ்ச்சியே . ஆனால் , இதுவே அவருக்குப் போதுமானது . இதற்கு மேல் அவர் போட்டியில் நீடிக்கத் தேவையில்லை ' என்று நகைச்சுவையுடன் குறிப்பிட்டார் . மற்றொரு காலிறுதி ஆட்டத்தில் பிரான்ஸின் ஜோ வில்ஃப்ரைடு சோங்காவை எதிர்கொண்ட வாவ்ரிங்கா , 7 - 6 ( 2 ) , 6 - 4,6 - 3 என்ற செட் கணக்கில் வென்று 3 - ஆவது முறையாக ஆஸ்திரேலிய ஓபனில் அரையிறுதிக்கு முன்னேறினார் . முன்னதாக , இந்த ஆட்டத்தின் முதல் செட்டில் இருவருக்கும் இடையே கடும் வாக்குவாதம் எழுந்தது . ஆஸ்திரேலிய ஓபன் அரையிறுதிக்கு முன்னேறியதன் மூலம் , கடந்த 40 ஆண்டுகளில் ஆஸ்திரேலிய ஓபனில் ஆடவர் பிரிவு அரையிறுதிக்கு முன்னேறிய மூத்த வீரர் என்ற பெருமையை ஃபெடரர் ( 35 ) சொந்தமாக்கியுள்ளார் . வெற்றிக்குப் பிறகு பேசிய வாவ்ரிங்கா , " சோங்கா பலம் வாய்ந்த வீரர் என்பதால் , அவருக்கு எதிராக விளையாடுவது அவ்வளவு எளிதானதாக இருக்கவில்லை . அரையிறுதியில் ஃபெடரருக்கு எதிராக விளையாட உள்ளேன் . நான் அதற்குத் தகுதியானவன் . அவருக்கு எதிரான ஆட்டத்தில் எனக்கு ஆதரவான ரசிகர்கள் கிடைப்பது கடினம் தான் . இருப்பினும் , எனக்கென சிலர் ஆதரவு தெரிவிப்பார்கள் என நம்புகிறேன் ' என்றுத் தெரிவித்தார் .


நடிகர் பிரபாஸ் பாகுபலி படத்தின் வெற்றிக்கு பிறகு , உலக அளவில் மிகவும் பிரபலமான நடிகராகிவிட்டார் . பாகுபலிக்காக ஐந்து வருடம் தன்னை வருத்திக்கொண்டவர் தற்போது , அமெரிக்காவில் ஓய்வெடுத்து வருகிறார் . இந்நிலையில் பாகுபலி 2 திரைப்படம் வெளிவந்த அனைத்து மொழிகளிலும் , தயாரிப்பாளருக்கும் , விநியோகஸ்தர்களுக்கும் நல்ல லாபம் ஈட்டி கொடுத்துள்ளதால் தங்களுடைய சந்தோஷத்தை சக்ஸஸ் மீட் நடத்தி கொண்டாடி வருகின்றனர் . இதுபோன்ற நிகழ்ச்சிகளில் கலந்து கொள்ள , பிரபாஸை பலர் அழைத்தும் அவர் வர மறுப்பதாக கூறப்படுகிறது . ஏற்கனவே லண்டனில் நடைபெற்ற சிறப்பு காட்சிக்காக அவருக்கு அழைப்பு விடுத்தும் அவர் அதில் கலந்து கொள்ளவில்லை . ஆனால் அனுஷ்கா , தயாரிப்பாளர் , இயக்குனர் ராஜமௌலி , தமன்னா போன்றோர் இதில் கலந்து கொண்டனர் என்பது குறிப்பிடத்தக்கது . இந்நிலையில் , தற்போது பாகுபலி 2 படத்தின் , இந்தி உரிமையை பெற்ற இயக்குனர் கரண் ஜோஹர் சக்ஸஸ் மீட் நடத்த ஏற்பாடு செய்து , இந்த விழாவிற்கு அனைத்து கலைஞர்களுக்கும் அழைப்பு விடுத்துள்ளார் . ஆனால் இந்த விழாவில் கலந்து கொள்ள முடியாது , என பிரபாஸ் சில காரணங்கள் கூறியும் தனக்காக விழாவை தள்ளி வைக்க வேண்டாம் நீங்கள் நடத்துங்கள் என கூறியுள்ளார் . இதனால் பலர் பிரபாஸ் பாகுபலி வெற்றி , பிரபாஸை திமிராக நடந்து கொள்ள வைக்கிறது என கூறி வருகின்றனர் .


இங்கிலாந்துக்கு எதிரான மூன்றாவது ஒருநாள் போட்டி முடிந்ததும் தோனி நடுவரிடம் இருந்து பந்தை வாங்கியது , அவரது ஓய்வு அறிவிப்பிற்கான முன்னோட்டமாக ரசிகர்களால் பார்க்கப்பட்டது . ஆனால் தோனி ஓய்வு பெறப்போவதில்லை என இந்திய அணியின் தலைமை பயிற்சியாளர் திட்டவட்டமாக கூறிவிட்டார் . எனினும் தோனியின் செயல் , ஓய்வு அறிவிப்பிற்கான முன்னோட்டமாக பார்க்கப்பட்டதற்கான காரணம் 2014ல் நடந்த ஒரு சம்பவம் தான் . இந்திய அணிக்கு மூன்றுவிதமான சாம்பியன்ஷிப்பையும் வென்று கொடுத்த தோனி , ஒருநாள் மற்றும் டி20 ஆகிய போட்டிகளுக்கான கேப்டன் பொறுப்பிலிருந்து கடந்த ஆண்டு விலகினார் . முன்னதாக டெஸ்ட் கிரிக்கெட்டிலிருந்து கடந்த 2014ம் ஆண்டு தோனி ஓய்வு பெற்றார் . கேப்டன் பொறுப்பிலிருந்து விலகிய தோனி , ஒருநாள் மற்றும் டி20 போட்டிகளில் வீரராக ஆடிவருகிறார் . அவ்வப்போது கடும் விமர்சனங்களை சந்திப்பதும் பிறகு அவற்றிற்கு தனது திறமையால் பதிலடி கொடுப்பதும் தோனிக்கு வழக்கமான ஒன்றுதான் . இந்த முறை இங்கிலாந்துக்கு எதிரான இரண்டாவது மற்றும் மூன்றாவது ஒருநாள் போட்டிகளில் தோனி மந்தமாக ஆடியது கடும் விமர்சனத்துக்கு உள்ளானது . இதுவரை இல்லாத அளவிற்கு இரண்டாவது ஒருநாள் போட்டியின் போது ரசிகர்களே கூச்சலிட்டு தோனியை கிண்டல் செய்தனர் . இதையடுத்து மூன்றாவது ஒருநாள் போட்டி முடிந்து வீரர்கள் மைதானத்திலிருந்து வெளியேறும்போது , நடுவரிடம் இருந்து தோனி பந்தை வாங்கினார் . தோனியின் இந்த செயலால் , தோனி ஓய்வு பெறப்போகிறார் என்றும் விரைவில் இதுதொடர்பாக அறிவிப்பார் என்றும் தகவல்கள் வைரலாக பரவின . தோனி பந்தை வாங்கியதால் , ஓய்வு அறிவிக்க வாய்ப்புள்ளது என்று பலரும் அனுமானித்ததற்கு தோனியின் , இதற்கு முந்தைய செயல் தான் காரணம் . தோனி டெஸ்ட் கிரிக்கெட்டில் சோபிக்காத காலக்கட்டத்தில் அவர் மீது கடுமையான விமர்சனங்கள் முன்வைக்கப்பட்டன . 2014ம் ஆண்டு ஆஸ்திரேலியாவுக்கு எதிரான டெஸ்ட் தொடரின் கடைசி போட்டி முடிந்து வெளியேறும்போது தோனி , ஸ்டம்பை எடுத்து கொண்டு சென்றார் . அதன்பின்னர் டெஸ்ட் கிரிக்கெட்டிலிருந்து திடீரென ஓய்வை அறிவித்தார் . அதனால் , அதைப்போலவே இந்த முறை பந்தை வாங்கிக்கொண்டு வெளியேறியதால் , தோனி ஓய்வு அறிவிக்கப்போகிறாரோ ? என்ற கேள்வியும் சந்தேகமும் ரசிகர்கள் மத்தியில் எழுந்தது .


நடிகை ஐஸ்வர்யா ராய் , பாலிவுட் சூப்பர் ஸ்டார் அமிதாப் பச்சன் மகன் அபிஷேக் பச்சனை , ' குரு ' படத்தின் படப்பிடிப்பின் போது காதலிக்க துவங்கினார் . இவர்களின் காதலுக்கு இரு வீட்டினரும் பச்சை கொடி காட்டியதால் இவர்களுடைய காதல் திருமணத்தில் முடிந்தது . திருமணத்திற்கு பின்பும் தான் ஒப்பந்தமான படங்களை முடித்து கொடுப்பதில் தீவிர கவனம் செலுத்தினார் ஐஸ்வர்யா ராய் . அந்த வகையில் இயக்குனர் மணிரத்னம் இயக்கத்தில் , கணவர் அபிஷேக் பச்சனுடன் இணைந்து இந்தியில் ராவணன் படத்தில் நடித்தார் . தமிழில் அபிஷேக் பச்சன் நடித்த வேடத்தில் நடிகர் விக்ரம் நடித்தார் என்பது குறிப்பிடத்தக்கது . கடந்த 2016 ஆம் ஆண்டு நடிகர் ரன்வீர் கபூர் நடித்த ' ஏ தில் ஹேய் முஷ்கில் ' என்ற திரைப்படத்தின் மூலம் மீண்டும் திரையுலகில் ரீஎன்ட்ரி ஆன ஐஸ்வயா ராய் . தற்போது நான் நடிக்கும் படங்களில் கதைகளை மிகவும் கவனமாக தேர்வு செய்து நடித்து வருகிறார் . இந்நிலையில் ஐஸ்வர்யா ராய் மற்றும் அபிஷேக் பச்சன் இருவரும் கடைசியாக இணைந்து நடித்த திரைப்படம் ' ராவணன் ' . அதே போல் இவர்கள் இருவரும் 8 வருடத்திற்கு பின் மீண்டும் ஒரு திரைப்படத்தில் கணவன் மனைவியாக இணைந்து நடிக்க உள்ளதாக தகவல் வெளியாகியுள்ளது . மேலும் விரைவில் இது குறித்து தகவல் வெளியாகும் என எதிர்ப்பார்க்கப்படுகிறது . இதற்கு முக்கிய காரணம் , கடந்த சில வருடங்களாகவே இவர்கள் இருவருக்குள்ளும் பிரச்சனை இருந்து வருவதாகவும் . இதனால் இருவரும் பிரிந்து வாழ்வதாக கிசுகிசுக்கப்பட்டு வரும் நிலையில் , இதற்கு முற்று புள்ளி வைக்கவே இந்த முடிவு என கூறப்படுகிறது .